text:
 29.8.2013
 EL
 Επίσημη Εφημερίδα της Ευρωπαϊκής Ένωσης
 L 231/1
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 30/2013
 της 15ης Μαρτίου 2013
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) αριθ. 989/2012 της Επιτροπής, της 25ης Οκτωβρίου 2012, σχετικά με την έγκριση της ενδο-1,4-β-ξυλανάσης που παράγεται από Trichoderma reesei (MULC 49755) και της ενδο-1,3(4)-β-γλυκανάσης που παράγεται από Trichoderma reesei (MULC 49754) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών προς πάχυνση και ωοπαραγωγή (κάτοχος άδειας Aveve NV) (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) αριθ. 990/2012, της 25ης Οκτωβρίου 2012, σχετικά με την έγκριση παρασκευάσματος που περιέχει Propionibacterium acidipropionici (CNCM MA 26/4U) ως πρόσθετης ύλης σε ζωοτροφές για όλα τα ζωικά είδη (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) αριθ. 991/2012, της 25ης Οκτωβρίου 2012, σχετικά με την έγκριση του μονοένυδρου υδροξυχλωριούχου ψευδάργυρου ως πρόσθετης ύλης ζωοτροφών για όλα τα ζωικά είδη (3) πρέπει να ενσωματωθεί στη συμφωνία για τον ΕΟΧ.
 (4)
 Ο εκτελεστικός κανονισμός (ΕΕ) αριθ. 1018/2012 της Επιτροπής, της 5ης Νοεμβρίου 2012, για την τροποποίηση των κανονισμών (ΕΚ) αριθ. 232/2009, (ΕΚ) αριθ. 188/2007, (ΕΚ) αριθ. 186/2007, (ΕΚ) αριθ. 209/2008, (ΕΚ) αριθ. 1447/2006, (ΕΚ) αριθ. 316/2003, (ΕΚ) αριθ. 1811/2005, (ΕΚ) αριθ. 1288/2004, (ΕΚ) αριθ. 2148/2004, (ΕΚ) αριθ. 1137/2007, (ΕΚ) αριθ. 1293/2008, (ΕΚ) αριθ. 226/2007, (ΕΚ) αριθ. 1444/2006, (ΕΚ) αριθ. 1876/2006, (ΕΚ) αριθ. 1847/2003, (ΕΚ) αριθ. 2036/2005, (ΕΚ) αριθ. 492/2006, (ΕΚ) αριθ. 1200/2005 και (ΕΚ) αριθ. 1520/2007 όσον αφορά τη μέγιστη περιεκτικότητα ορισμένων μικροοργανισμών σε πλήρεις ζωοτροφές (4) πρέπει να ενσωματωθεί στη συμφωνία για τον ΕΟΧ.
 (5)
 Ο εκτελεστικός κανονισμός (ΕΕ) αριθ. 1019/2012 της Επιτροπής, της 6ης Νοεμβρίου 2012, για την τροποποίηση του κανονισμού (ΕΚ) αριθ. 1906/2009 σχετικά με την ελάχιστη περιεκτικότητα ενδο-1,4-β-ξυλανάσης που παράγεται από Aspergillus niger (CBS 109.713) ως πρόσθετης ύλης ζωοτροφών για κοτόπουλα προς πάχυνση και για πάπιες (κάτοχος άδειας BASF SE) (5) πρέπει να ενσωματωθεί στη συμφωνία για τον ΕΟΧ.
 (6)
 Ο εκτελεστικός κανονισμός (ΕΕ) αριθ. 1065/2012 της Επιτροπής, της 13ης Νοεμβρίου 2012, σχετικά με την έγκριση των παρασκευασμάτων του Lactobacillus plantarum (DSM 23375, CNCM I-3235, DSM 19457, DSM 16565, DSM 16568, LMG 21295, CNCM MA 18/5U, NCIMB 30094, VTT E-78076, ATCC PTSA-6139, DSM 18112, DSM 18113, DSM 18114, ATCC 55943 και ATCC 55944) ως πρόσθετων υλών ζωοτροφών για όλα τα ζωικά είδη (6) πρέπει να ενσωματωθεί στη συμφωνία για τον ΕΟΧ.
 (7)
 Η εκτελεστική οδηγία 2012/31/ΕΕ της Επιτροπής, της 25ης Οκτωβρίου 2012, για την τροποποίηση του παραρτήματος IV της οδηγίας 2006/88/ΕΚ του Συμβουλίου σχετικά με τον κατάλογο με τα είδη ψαριών που είναι ευπαθή στην ιογενή αιμορραγική σηψαιμία και για την απάλειψη της εγγραφής για το επιζωοτικό ελκογόνο σύνδρομο (7) πρέπει να ενσωματωθεί στη συμφωνία για τον ΕΟΧ.
 (8)
 Η παρούσα απόφαση αφορά νομοθεσία σχετικά με κτηνιατρικά θέματα


text:
και ζωοτροφές. Η νομοθεσία σχετικά με κτηνιατρικά θέματα και ζωοτροφές δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (9)
 Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 8α (οδηγία 2006/88/ΕΚ του Συμβουλίου) του μέρους 3.1, στο σημείο 5α (οδηγία 2006/88/ΕΚ του Συμβουλίου) του μέρους 4.1 και στο σημείο 4α (οδηγία 2006/88/ΕΚ του Συμβουλίου) του μέρους 8.1 του κεφαλαίου Ι του παραρτήματος I της συμφωνίας για τον ΕΟΧ προστίθεται η ακόλουθη περίπτωση:
 «—
 32012 L 0031: Εκτελεστική οδηγία αριθ. 2012/31/ΕΕ της Επιτροπής, της 25ης Οκτωβρίου 2012 (ΕΕ L 297 της 26.10.2012, σ. 26)».
 Άρθρο 2
 Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
 1)
 Στο σημείο 1λε [κανονισμός (ΕΚ) αριθ. 1847/2003 της Επιτροπής], στο σημείο 1ο [κανονισμός (ΕΚ) αριθ. 1811/2005 της Επιτροπής], στο σημείο 1οα [κανονισμός (ΕΚ) αριθ. 2036/2005 της Επιτροπής], στο σημείο 1πδ [κανονισμός (ΕΚ) αριθ. 1876/2006 της Επιτροπής], στο σημείο 1πι [κανονισμός (ΕΚ) αριθ. 226/2007 της Επιτροπής], στο σημείο 1ρη [κανονισμός (ΕΚ) αριθ. 232/2009 της Επιτροπής], στο σημείο 1ρμα [κανονισμός (ΕΚ) αριθ. 1293/2008 της Επιτροπής] και στο σημείο 39 [κανονισμός (ΕΚ) αριθ. 316/2003 της Επιτροπής] προστίθενται τα εξής:
 «όπως τροποποιήθηκε με:
 —
 32012 R 1018: Εκτελεστικός κανονισμός (ΕΕ) αριθ. 1018/2012 της Επιτροπής, της 5ης Νοεμβρίου 2012 (ΕΕ L 307 της 7.11.2012, σ. 56).».
 2)
 Στο σημείο 1μστ [κανονισμός (ΕΚ) αριθ. 1288/2004 της Επιτροπής], στο σημείο 1νζ [κανονισμός (ΕΚ) αριθ. 2148/2004 της Επιτροπής], στο σημείο 1ξε [κανονισμός (ΕΚ) αριθ. 1200/2005 της Επιτροπής], στο σημείο 1οδ [κανονισμός (ΕΚ) αριθ. 492/2006 της Επιτροπής], στο σημείο 1οη [κανονισμός (ΕΚ) αριθ. 1444/2006 της Επιτροπής], στο σημείο 1π [κανονισμός (ΕΚ) αριθ. 1447/2006 της Επιτροπής], στο σημείο 1πζ [κανονισμός (ΕΚ) αριθ. 188/2007 της Επιτροπής], στο σημείο 1πθ [κανονισμός (ΕΚ) αριθ. 186/2007 της Επιτροπής], στο σημείο 1ργ [κανονισμός (ΕΚ) αριθ. 1137/2007 της Επιτροπής], στο σημείο 1ριβ [κανονισμός (ΕΚ) αριθ. 1520/2007 της Επιτροπής] και στο σημείο ριη [κανονισμός (ΕΚ) αριθ. 209/2008 της Επιτροπής] προστίθεται η ακόλουθη περίπτωση:
 «—
 32012 R 1018: Εκτελεστικός κανονισμός (ΕΕ) αριθ. 1018/2012 της Επιτροπής, της 5ης Νοεμβρίου 2012 (ΕΕ L 307 της 7.11.2012, σ. 56).».
 3)
 Στο σημείο 1ρνα [κανονισμός (ΕΚ) αριθ. 1906/2009 της Επιτροπής] προστίθεται η ακόλουθη μνεία:
 «όπως τροποποιήθηκε με:
 —
 32012 R 1019: Εκτελεστικός κανονισμός (ΕΕ) αριθ. 1019/2012 της Επιτροπής, της 6ης Νοεμβρίου 2012 (ΕΕ L 307 της 7.11.2012, σ. 60).».
 4)
 Μετά το σημείο 57 [εκτελεστικός κανονισμός (ΕΕ) αριθ. 839/2012 της Επιτροπής] παρεμβάλλονται τα ακόλουθα σημεία:
 «58.
 32012 R 0989: Εκτελεστικός κανονισμός (ΕΕ) αριθ. 989/2012 της Επιτροπής, της 25ης Οκτωβρίου 2012, σχετικά με την έγκριση της ενδο-1,4-β-ξυλανάσης που παράγεται από Trichoderma reesei (MULC 49755) και της ενδο-1,3(4)-β-γλυκανάσης που παράγεται από Trichoderma reesei (MULC 49754) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών προς πάχυνση

type: contracts

jurisdiction: EU


text:
και ωοπαραγωγή (κάτοχος άδειας Aveve NV) (ΕΕ L 297 της 26.10.2012, σ. 11).
 59.
 32012 R 0990: Εκτελεστικός κανονισμός (ΕΕ) αριθ. 990/2012 της Επιτροπής, της 25ης Οκτωβρίου 2012, σχετικά με την έγκριση παρασκευάσματος που περιέχει Propionibacterium acidipropionici (CNCM MA 26/4U) ως πρόσθετης ύλης σε ζωοτροφές για όλα τα ζωικά είδη (ΕΕ L 297 της 26.10.2012, σ. 15).
 60.
 32012 R 0991: Εκτελεστικός κανονισμός (ΕΕ) αριθ. 991/2012, της 25ης Οκτωβρίου 2012, σχετικά με την έγκριση του μονοένυδρου υδροξυχλωριούχου ψευδάργυρου ως πρόσθετης ύλης ζωοτροφών για όλα τα ζωικά είδη (ΕΕ L 297 της 26.10.2012, σ. 18).
 61.
 32012 R 1065: Εκτελεστικός κανονισμός (ΕΕ) αριθ. 1065/2012 της Επιτροπής, της 13ης Νοεμβρίου 2012, σχετικά με την έγκριση των παρασκευασμάτων του Lactobacillus plantarum (DSM 23375, CNCM I-3235, DSM 19457, DSM 16565, DSM 16568, LMG 21295, CNCM MA 18/5U, NCIMB 30094, VTT E-78076, ATCC PTSA-6139, DSM 18112, DSM 18113, DSM 18114, ATCC 55943 και ATCC 55944) ως πρόσθετων υλών ζωοτροφών για όλα τα ζωικά είδη (ΕΕ L 314 της 14.11.2012, σ. 15).».
 Άρθρο 3
 Τα κείμενα των εκτελεστικών κανονισμών (ΕΕ) αριθ. 989/2012, (ΕΕ) αριθ. 990/2012, (ΕΕ) αριθ. 991/2012, (ΕΕ) αριθ. 1018/2012, (ΕΕ) αριθ. 1019/2012 και (ΕΕ) αριθ. 1065/2012 και της εκτελεστικής οδηγίας 2012/31/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 16 Μαρτίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (8).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 15 Μαρτίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 297 της 26.10.2012, σ. 11.
 (2) ΕΕ L 297 της 26.10.2012, σ. 15.
 (3) ΕΕ L 297 της 26.10.2012, σ. 18.
 (4) ΕΕ L 307 της 7.11.2012, σ. 56.
 (5) ΕΕ L 307 της 7.11.2012, σ. 60.
 (6) ΕΕ L 314 της 14.11.2012, σ. 15.
 (7) ΕΕ L 297 της 26.10.2012, σ. 26.
 (8) Δεν έχουν αναφερθεί συνταγματικές απαιτήσεις.


text:
 21.4.2005
 EL
 Επίσημη Εφημερίδα της Ευρωπαϊκής Ένωσης
 L 102/15
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 145/2004,
 της 29ης Οκτωβρίου 2004,
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 126/2004 της Μεικτής Επιτροπής του ΕΟΧ, της 24ης Σεπτεμβρίου 2004 (1).
 (2)
 Πρέπει να ενσωματωθεί στη συμφωνία ο κανονισμός (ΕΚ) αριθ. 324/2004 της Επιτροπής, της 25ης Φεβρουαρίου 2004, σχετικά με την τροποποίηση του παραρτήματος Ι του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (2).
 (3)
 Πρέπει να ενσωματωθεί στη συμφωνία ο κανονισμός (ΕΚ) αριθ. 546/2004 της Επιτροπής, της 24ης Μαρτίου 2004, σχετικά με την τροποποίηση των παραρτημάτων Ι, ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (3),
 ΑΠΟΦΑΣΙΖΕΙ:
 Άρθρο 1
 Στο σημείο 14 [κανονισμός (ΕΟΚ) αριθ. 2377/90 του Συμβουλίου] του κεφαλαίου ΧΙΙΙ του παραρτήματος ΙΙ της συμφωνίας, προστίθενται οι ακόλουθες περιπτώσεις:
 «—
 32004 R 0324: Κανονισμός (ΕΚ) αριθ. 324/2004 της Επιτροπής, της 25ης Φεβρουαρίου 2004 (ΕΕ L 58 της 26.2.2004, σ. 16),
 —
 32004 R 0546: Κανονισμός (ΕΚ) αριθ. 546/2004 της Επιτροπής, της 24ης Μαρτίου 2004 (ΕΕ L 87 της 25.3.2004, σ. 13).».
 Άρθρο 2
 Τα κείμενα των κανονισμών (ΕΚ) αριθ. 324/2004 και (ΕΚ) αριθ. 546/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 30 Οκτωβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Οκτωβρίου 2004.
 Για τη Μεικτή Επιτροπή του ΕΟΧ
 Ο Πρόεδρος
 Kjartan JÓHANNSSON
 (1) EE L 64, 10.3.2005, σ. 49.
 (2) EE L 58, 26.2.2004, σ. 16
 (3) ΕΕ L 87, 25.3.2004, σ. 13
 (4) Δεν έχουν αναφερθεί συνταγματικές απαιτήσεις.


text:
 30.3.2006
 EL
 Επίσημη Εφημερίδα της Ευρωπαϊκής Ένωσης
 L 92/29
 ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 8/2006
 της 27ης Ιανουαρίου 2006
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΙΚΤΗ ΕΠΙΤΡΟΠΗ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 7/1994 της 21ης Μαρτίου 1994 (1) της Μικτής Επιτροπής του ΕΟΧ.
 (2)
 Πρέπει να ενσωματωθεί στη συμφωνία η απόφαση 2004/388/ΕΚ της Επιτροπής, της 15ης Απριλίου 2004, σχετικά με το έγγραφο ενδοκοινοτικής μεταφοράς εκρηκτικών υλών (2).
 (3)
 Πρέπει να ενσωματωθεί στη συμφωνία η οδηγία 2004/57/ΕΚ της Επιτροπής, της 23ης Απριλίου 2004, για την ταυτοποίηση των πυροτεχνημάτων και ορισμένων πυρομαχικών για τους σκοπούς της οδηγίας 93/15/ΕΟΚ του Συμβουλίου για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσης (3).
 ΑΠΟΦΑΣΙΖΕΙ:
 Άρθρο 1
 Στο Κεφάλαιο XXIX του Παραρτήματος ΙΙ της συμφωνίας, μετά το σημείο 1 (οδηγία 93/15/ΕΟΚ του Συμβουλίου) παρεμβάλλονται τα ακόλουθα σημεία:
 «2.
 32004 D 0388: Απόφαση 2004/388/EC της Επιτροπής, της 15ης Απριλίου 2004 σχετικά με το έγγραφο ενδοκοινοτικής μεταφοράς εκρηκτικών υλών (ΕΕ L 120 της 24.4.2004, σ. 43).
 3.
 32004 L 0057: Οδηγία 2004/57/ΕΚ της Επιτροπής, της 23ης Απριλίου 2004, για την ταυτοποίηση των πυροτεχνημάτων και ορισμένων πυρομαχικών για τους σκοπούς της οδηγίας 93/15/ΕΟΚ του Συμβουλίου για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσης (ΕΕ L 127 της 29.4.2004, σ. 73).»
 Άρθρο 2
 Τα κείμενα της οδηγίας 2004/57/ΕΚ και της απόφασης 2004/388/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 28 Ιανουαρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 27 Ιανουαρίου 2006.
 Για τη Μικτή Επιτροπή ΕΟΧ
 Ο Πρόεδρος
 R. WRIGHT
 (1) ΕΕ L 160 της 28.6.1994, σ. 1.
 (2) ΕΕ L 120 της 24.4.2004, σ. 43.
 (3) ΕΕ L 127 της 29.4.2004, σ. 73.
 (4) Δεν αναφέρονται συνταγματικές απαιτήσεις.


text:
 17.4.2019
 EL
 Επίσημη Εφημερίδα της Ευρωπαϊκής Ένωσης
 L 107/1
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 96 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση κινητήρων που τοποθετούνται σε γεωργικούς και δασικούς ελκυστήρες και σε μη οδικά κινητά μηχανήματα ως προς τις εκπομπές ρύπων από τον κινητήρα [2019/547]
 Ενσωματώνει όλο το έγκυρο κείμενο έως:
 Σειρά τροποποιήσεων 05 – Ημερομηνία έναρξης ισχύος: 29 Δεκεμβρίου 2018
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί και συντμήσεις
 3.
 Αίτηση έγκρισης τύπου κινητήρα ή σειράς κινητήρων
 4.
 Έγκριση
 5.
 Απαιτήσεις και δοκιμές
 6.
 Εγκατάσταση στο όχημα
 7.
 Σειρά κινητήρων και τύπος κινητήρα
 8.
 Συμμόρφωση της παραγωγής
 9.
 Κυρώσεις για μη συμμόρφωση της παραγωγής
 10.
 Τροποποιήσεις και επέκταση της έγκρισης εγκεκριμένου τύπου
 11.
 Οριστική παύση της παραγωγής
 12.
 Μεταβατικές διατάξεις
 13.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου.
 ΠΑΡΑΡΤΗΜΑΤΑ
 1
 Υποδείγματα για τον φάκελο πληροφοριών και το έγγραφο πληροφοριών
 2
 Κοινοποίηση
 3
 Διατάξεις σημάτων έγκρισης
 4
 Διαδικασία δοκιμής
 5
 Μέθοδος αξιολόγησης και υπολογισμού των δεδομένων
 6
 Τεχνικά χαρακτηριστικά των καυσίμων αναφοράς για τις δοκιμές έγκρισης τύπου και για τον έλεγχο συμμόρφωσης της παραγωγής
 7
 Τεχνικές απαιτήσεις για τους κινητήρες διπλού καυσίμου
 8
 Μεθοδολογία για την προσαρμογή των αποτελεσμάτων των εργαστηριακών δοκιμών των εκπομπών, ούτως ώστε να περιλαμβάνουν τους συντελεστές υποβάθμισης
 9
 Απαιτήσεις όσον αφορά τις στρατηγικές ελέγχου των εκπομπών, τα μέτρα ελέγχου των NOx και τα μέτρα ελέγχου των εκπομπών σωματιδιακών ρύπων
 10
 Παράμετροι για τον ορισμό των τύπων και σειρών κινητήρων και των τρόπων λειτουργίας τους
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται σε όλους τους κινητήρες που εμπίπτουν στις κατηγορίες της παραγράφου 1.1, οι οποίοι είναι εγκατεστημένοι ή πρόκειται να τοποθετηθούν σε οχήματα κατηγορίας T (1) και σε μη οδικά κινητά μηχανήματα.
 1.1.
 Για τους σκοπούς του παρόντος κανονισμού, ισχύουν οι ακόλουθες κατηγορίες κινητήρων, υποδιαιρούμενες στις υποκατηγορίες που ορίζονται στο προσάρτημα 1 του παρόντος κανονισμού:
 1.1.1.
 «Κατηγορία NRE»: κινητήρες για οχήματα κατηγορίας T και μη οδικά κινητά μηχανήματα που προορίζονται και είναι κατάλληλα να εκτελέσουν οδικές ή άλλες μεταφορές ή να μεταφερθούν, οδικώς ή με άλλο τρόπο, και δεν εμπίπτουν σε καμία άλλη κατηγορία από αυτές που προβλέπονται στις παραγράφους 1.1.2 έως 1.1.7·
 1.1.2.
 «Κατηγορία NRG»: κινητήρες που διαθέτουν ισχύ αναφοράς μεγαλύτερη των 560 kW και προορίζονται αποκλειστικά για χρήση σε ηλεκτροπαραγωγά ζεύγη· κινητήρες που προορίζονται για ηλεκτροπαραγωγά ζεύγη εκτός εκείνων που φέρουν αυτά τα χαρακτηριστικά περιλαμβάνονται στις κατηγορίες NRE ή NRS, ανάλογα με τα χαρακτηριστικά τους·
 1.1.3.
 «Κατηγορία NRSh»: φορητοί κινητήρες ανάφλεξης με σπινθηριστή (ΑΣπ) που διαθέτουν ισχύ αναφοράς μικρότερη των 19 kW και προορίζονται αποκλειστικά για χρήση σε φορητά μηχανήματα·
 1.1.4.
 «Κατηγορία NRS»: κινητήρες ΑΣπ για οχήματα κατηγορίας T και μη οδικά κινητά


text:
μηχανήματα που διαθέτουν ισχύ αναφοράς μικρότερη των 56 kW και δεν περιλαμβάνονται στην κατηγορία NRSh·
 1.1.5.
 «Κατηγορία SMB»: κινητήρες ΑΣπ για αποκλειστική χρήση σε χιονοέλκηθρα· κινητήρες που προορίζονται για χιονοέλκηθρα εκτός των κινητήρων ΑΣπ περιλαμβάνονται στην κατηγορία NRE·
 1.1.6
 «Κατηγορία ATS»: κινητήρες ΑΣπ που προορίζονται αποκλειστικά για χρήση σε οχήματα παντός εδάφους (ATV) και οχήματα εκτός δρόμου (SbS) τα οποία είναι είτε οχήματα κατηγορίας T είτε μη οδικά κινητά μηχανήματα· κινητήρες που προορίζονται για ATV και SbS εκτός των κινητήρων ΑΣπ περιλαμβάνονται στην κατηγορία NRE.
 1.1.7.
 Κινητήρας μεταβλητών στροφών που ανήκει σε ειδική κατηγορία μπορεί να χρησιμοποιηθεί αντί για κινητήρα σταθερών στροφών της ίδιας κατηγορίας.
 1.2.
 Ο παρών κανονισμός των Ηνωμένων Εθνών δεν ισχύει για την παρακολούθηση των εκπομπών ρύπων από κινητήρες που λειτουργούν σε οχήματα κατηγορίας T ή σε μη οδικά κινητά μηχανήματα κατά τα συνήθη πρότυπα, τις συνθήκες λειτουργίας και τα ωφέλιμα φορτία.
 2. ΟΡΙΣΜΟΙ ΚΑΙ ΣΥΝΤΜΗΣΕΙΣ
 2.1. Για τους σκοπούς του παρόντος κανονισμού, ισχύουν οι ακόλουθοι ορισμοί:
 2.1.1.
 «Ρυθμιζόμενη παράμετρος»: κάθε διάταξη, σύστημα ή στοιχείο σχεδιασμού που μπορεί κάποιος να ρυθμίζει (συμπεριλαμβανομένων εκείνων που έχουν δυσκολία πρόσβασης) και το οποίο, εφόσον ρυθμιστεί, μπορεί να επηρεάσει τις εκπομπές ή την απόδοση του κινητήρα κατά τη διάρκεια των δοκιμών των εκπομπών ή της κανονικής του λειτουργίας κατά τη χρήση. Αυτή η ρύθμιση περιλαμβάνει παραμέτρους που συνδέονται με τον χρονισμό έγχυσης και τον ρυθμό τροφοδοσίας καυσίμου, αλλά δεν περιορίζεται σε αυτές·
 2.1.2.
 «Συντελεστές προσαρμογής»: προσθετικοί (συντελεστής προσαρμογής προς τα πάνω και συντελεστής προσαρμογής προς τα κάτω) ή πολλαπλασιαστικοί συντελεστές που πρέπει να λαμβάνονται υπόψη κατά την περιοδική (σπάνια) αναγέννηση·
 2.1.3.
 «Όχημα παντός εδάφους (ATV)»: μη οδικό κινητό μηχάνημα ή όχημα της κατηγορίας Τ που προωθείται από κινητήρα και προορίζεται κατά κύριο λόγο για κίνηση σε μη ασφαλτοστρωμένες επιφάνειες σε τέσσερις ή περισσότερους τροχούς με ελαστικά χαμηλής πίεσης και διαθέτει είτε μόνο ένα κάθισμα τύπου σέλας για τον οδηγό είτε ένα κάθισμα τύπου σέλας για τον οδηγό και ένα κάθισμα για έναν μόνο συνεπιβάτη, καθώς και χειριστήρια διεύθυνσης·
 2.1.4.
 «Θερμοκρασία περιβάλλοντος»: σε σχέση με ένα εργαστηριακό περιβάλλον (π.χ. αίθουσα ή θάλαμο ζύγισης φίλτρων), η θερμοκρασία στο εσωτερικό του συγκεκριμένου εργαστηριακού περιβάλλοντος·
 2.1.5.
 «Υδατική συμπύκνωση»: η κατακρήμνιση συστατικών που περιέχουν νερό από αέρια σε υγρή φάση·
 2.1.6.
 «Βοηθητική στρατηγική ελέγχου των εκπομπών»ή «AECS»: μια στρατηγική ελέγχου των εκπομπών που ενεργοποιείται και τροποποιεί προσωρινά μια βασική στρατηγική ελέγχου των εκπομπών (BECS) για ένα συγκεκριμένο σκοπό και σε απόκριση σε ένα ειδικό σύνολο συνθηκών περιβάλλοντος και/ή λειτουργίας, παραμένει δε λειτουργική μόνον εφόσον υφίστανται οι εν λόγω συνθήκες·
 2.1.7.
 «Βασική στρατηγική ελέγχου των εκπομπών»ή «BECS»: μια στρατηγική ελέγχου των εκπομπών που είναι ενεργή σε όλο το εύρος ροπής και στροφών λειτουργίας του κινητήρα, εκτός αν έχει ενεργοποιηθεί η βοηθητική στρατηγική ελέγχου των εκπομπών (AECS)·
 2.1.8.
 «Βαθμονόμηση»: η διεργασία καθορισμού της αντίδρασης ενός συστήματος μέτρησης έτσι ώστε οι ενδείξεις του να συμφωνούν με ένα εύρος σημάτων αναφοράς. Διαφέρει από τον όρο «επαλήθευση»·
 2.1.9.
 «Αέριο βαθμονόμησης»: καθαρό μείγμα αερίου που χρησιμοποιείται για τη βαθμονόμηση αναλυτών αερίων.
 2.1.10.
 «Κινητήρας ανάφλεξης με συμπίεση (CI)»: κινητήρας ο οποίος λειτουργεί με


text:
βάση την αρχή της ανάφλεξης με συμπίεση·
 2.1.11.
 «Κινητήρας σταθερών στροφών»: κινητήρας του οποίου η έγκριση τύπου περιορίζεται σε λειτουργία με σταθερό αριθμό στροφών, εξαιρουμένων των κινητήρων στους οποίους η λειτουργία του ρυθμιστή σταθερού αριθμού στροφών έχει αφαιρεθεί ή απενεργοποιηθεί· ο κινητήρας αυτός μπορεί να διαθέτει στροφές βραδυπορίας που μπορούν να χρησιμοποιηθούν κατά την έναρξη ή τη λήξη της λειτουργίας και μπορεί να είναι εξοπλισμένος με ρυθμιστή στροφών που μπορεί να ρυθμίζεται σε εναλλακτικό αριθμό στροφών όταν ο κινητήρας τίθεται εκτός λειτουργίας·
 2.1.12.
 «Κύκλος δοκιμής μη οδικών οχημάτων με σταθερές στροφές υπό σταθερές συνθήκες»(εφεξής «κύκλος NRSC σταθερών στροφών»): οποιοσδήποτε από τους ακόλουθους κύκλους δοκιμής μη οδικών οχημάτων υπό σταθερές συνθήκες οι οποίοι ορίζονται στο προσάρτημα Α.6 του παραρτήματος 4 του παρόντος κανονισμού: D2, G1, G2 ή G3·
 2.1.13.
 «Λειτουργία σε σταθερές στροφές»: η λειτουργία κινητήρα με ρυθμιστή στροφών που ελέγχει αυτομάτως το αίτημα του χειριστή για διατήρηση του αριθμού στροφών του κινητήρα, ακόμα και υπό συνθήκες μεταβαλλόμενου φορτίου·
 2.1.14.
 «Στροφαλοθάλαμος»: οι εσωτερικοί ή εξωτερικοί χώροι ενός κινητήρα που συνδέονται με τη δεξαμενή λαδιού με εσωτερικούς ή εξωτερικούς αγωγούς, μέσω των οποίων μπορούν να διαφύγουν αέρια και ατμοί·
 2.1.15.
 «Στρατηγική αναστολής»: στρατηγική ελέγχου των εκπομπών η οποία μειώνει την αποτελεσματικότητα του συστήματος ελέγχου των εκπομπών υπό συνθήκες περιβάλλοντος ή λειτουργίας του κινητήρα, οι οποίες προκύπτουν είτε κατά τη συνήθη λειτουργία της μηχανής, είτε εκτός των διαδικασιών δοκιμής για τη χορήγηση έγκρισης·
 2.1.16.
 «Σύστημα DeNOX»: σύστημα μετεπεξεργασίας των καυσαερίων που σχεδιάστηκε για να μειώνει τις εκπομπές οξειδίων του αζώτου (NOX) [π.χ. παθητικοί και ενεργοί φτωχού μείγματος καταλύτες NOX, απορροφητές NOX και συστήματα επιλεκτικής καταλυτικής αναγωγής (SCR)]·
 2.1.17.
 «Συντελεστές υποβάθμισης»: το σύνολο των συντελεστών που καταδεικνύουν τη σχέση μεταξύ των εκπομπών κατά την έναρξη και τη λήξη της περιόδου σταθερότητας των εκπομπών·
 2.1.18.
 «Σημείο δρόσου»: μέτρο της υγρασίας το οποίο δηλώνεται ως η θερμοκρασία ισορροπίας στην οποία το νερό συμπυκνώνεται υπό δεδομένη πίεση από υγρό αέρα με δεδομένη απόλυτη υγρασία. Το σημείο δρόσου προσδιορίζεται ως θερμοκρασία σε °C ή K και ισχύει μόνο για την πίεση στην οποία μετρήθηκε·
 2.1.19.
 «Μετατόπιση»: η διαφορά μεταξύ των ενδείξεων μηδενός ή των ενδείξεων βαθμονόμησης και της αντίστοιχης τιμής που καταγράφεται από όργανο μέτρησης αμέσως μετά τη χρήση του σε δοκιμή εκπομπής, εφόσον πραγματοποιήθηκε ρύθμιση στο μηδέν και προσδιορισμός του μεγίστου της κλίμακας του οργάνου αμέσως πριν από τη δοκιμή·
 2.1.20.
 «Κινητήρας διπλού καυσίμου»: ο κινητήρας που είναι σχεδιασμένος να λειτουργεί ταυτόχρονα με υγρό και αέριο καύσιμο, όπου τα δύο καύσιμα μετρώνται χωριστά και η καταναλωθείσα ποσότητα ενός καυσίμου σε σχέση με το άλλο μπορεί να διαφέρει ανάλογα με τη λειτουργία·
 2.1.21.
 «Κατάσταση λειτουργίας διπλού καυσίμου»: ο κανονικός τρόπος λειτουργίας ενός κινητήρα διπλού καυσίμου κατά τον οποίο ο κινητήρας χρησιμοποιεί ταυτόχρονα καύσιμο ντίζελ και αέριο καύσιμο σε ορισμένες συνθήκες λειτουργίας του·
 2.1.22.
 «Μονάδα ηλεκτρονικού ελέγχου»: η ηλεκτρονική διάταξη κινητήρα που αποτελεί μέρος του συστήματος ελέγχου των εκπομπών και χρησιμοποιεί δεδομένα από αισθητήρες του κινητήρα για τον έλεγχο των παραμέτρων του·
 2.1.23.
 «Σύστημα ελέγχου εκπομπών»: κάθε διάταξη, σύστημα ή στοιχείο σχεδιασμού που ελέγχει ή μειώνει τις εκπομπές ρύπων


text:
υποκείμενων σε κανονιστικές διατάξεις από έναν κινητήρα·
 2.1.24.
 «Στρατηγική ελέγχου των εκπομπών»: ένα στοιχείο ή ένα σύνολο στοιχείων σχεδιασμού που ενσωματώνεται στον συνολικό σχεδιασμό ενός κινητήρα, ή σε μη οδικό κινητό μηχάνημα στο οποίο τοποθετείται κινητήρας, και χρησιμοποιείται για τον έλεγχο των εκπομπών·
 2.1.25.
 «Περίοδος σταθερότητας των εκπομπών»ή «ΠΣΕ»: ο αριθμός των ωρών ή, όπου ενδείκνυται, η απόσταση που απαιτείται για τον καθορισμό των συντελεστών υποβάθμισης·
 2.1.26.
 «Τελικός χρήστης»: κάθε φυσικό ή νομικό πρόσωπο, εκτός του κατασκευαστή ή του ΚΠΕ, το οποίο είναι αρμόδιο για τον χειρισμό του κινητήρα που είναι τοποθετημένος σε μη οδικό κινητό μηχάνημα ή σε όχημα της κατηγορίας Τ·
 2.1.27.
 «Σειρά κινητήρων»: ομάδα κινητήρων ενός κατασκευαστή οι οποίοι, βάσει του σχεδιασμού τους, παρουσιάζουν παρεμφερή χαρακτηριστικά εκπομπών καυσαερίων και συμμορφώνονται με τις εφαρμοστέες οριακές τιμές εκπομπών·
 2.1.28.
 «Στροφές ρυθμιζόμενες από τον κινητήρα»: οι στροφές λειτουργίας του κινητήρα όταν αυτές ελέγχονται από τον εγκατεστημένο ρυθμιστή στροφών·
 2.1.29.
 «Ημερομηνία παραγωγής κινητήρα»: η ημερομηνία, εκπεφρασμένη ως μήνας και έτος, κατά την οποία διενεργείται ο τελικός έλεγχος του κινητήρα, αφού βγει από τη γραμμή παραγωγής και είναι πλέον έτοιμος να παραδοθεί ή να προστεθεί στα αποθέματα·
 2.1.30.
 «Τύπος κινητήρα»: μια ομάδα κινητήρων που δεν διαφέρουν ως προς τα βασικά χαρακτηριστικά κινητήρα που περιγράφονται στο παράρτημα 10 του παρόντος κανονισμού των Ηνωμένων Εθνών·
 2.1.31.
 «Θέση σε κυκλοφορία»: η πρώτη χρήση οχήματος κατηγορίας Τ, για τον σκοπό για τον οποίο προορίζεται, σε συμβαλλόμενο μέρος·
 2.1.32.
 «Σύστημα μετεπεξεργασίας καυσαερίων»: καταλύτης, φίλτρο σωματιδίων, σύστημα DeNOX ή κάθε άλλη διάταξη μείωσης των εκπομπών, συμπεριλαμβανομένου οποιουδήποτε συνδυασμού συστημάτων που έχουν τα ίδια φυσικά κατασκευαστικά στοιχεία, που εγκαθίσταται κατάντη του κινητήρα. Ο ορισμός αυτός δεν περιλαμβάνει την ανακυκλοφορία καυσαερίων (EGR) και τους στροβιλοσυμπιεστές, που θεωρούνται αναπόσπαστο μέρος του συστήματος του κινητήρα·
 2.1.33.
 «Ανακυκλοφορία των καυσαερίων»ή «EGR»: τεχνική διάταξη που αποτελεί μέρος του συστήματος ελέγχου των εκπομπών και μειώνει τις εκπομπές διοχετεύοντας τα καυσαέρια που εκλύονται από τον θάλαμο ή τους θαλάμους καύσης πίσω στον κινητήρα, ώστε να αναμειχθούν με τον εισερχόμενο αέρα πριν ή κατά τη διάρκεια της καύσης, εξαιρουμένης της χρήσης χρονισμού βαλβίδων για την αύξηση της ποσότητας των υπολειπόμενων καυσαερίων στον θάλαμο ή στους θαλάμους καύσης που αναμειγνύονται με τον εισερχόμενο αέρα πριν ή κατά τη διάρκεια της καύσης·
 2.1.34.
 «Αραίωση πλήρους ροής»: η διαδικασία ανάμειξης της ροής καυσαερίου με αέρα αραίωσης πριν από τον διαχωρισμό τμήματος της αραιωμένης ροής καυσαερίου για ανάλυση·
 2.1.35.
 «Αέριο καύσιμο»: κάθε καύσιμο σε εξ ολοκλήρου αέρια μορφή υπό κανονικές ατμοσφαιρικές συνθήκες (θερμοκρασία 298 K και απόλυτη ατμοσφαιρική πίεση 101,3 kPa)·
 2.1.36.
 «Αέριοι ρύποι»: οι ακόλουθοι ρύποι στην αέρια μορφή τους που εκπέμπονται από κινητήρα: μονοξείδιο του άνθρακα (CO), το άθροισμα υδρογονανθράκων (HC) και τα οξείδια του αζώτου (NOX)· τα NOX είναι το μονοξείδιο του αζώτου (NO) και το διοξείδιο του αζώτου (NO2), εκφραζόμενα σε ισοδύναμο του NO2·
 2.1.37.
 «Ηλεκτροπαραγωγό ζεύγος»: ανεξάρτητη μη οδική κινητή μηχανή που δεν αποτελεί τμήμα συστήματος κίνησης και προορίζεται κυρίως για ηλεκτροπαραγωγή·
 2.1.38.
 «GER»(λόγος αερίου/ενέργειας): στην περίπτωση κινητήρα διπλού καυσίμου, ο λόγος του ενεργειακού περιεχομένου του αέριου καυσίμου προς το ενεργειακό περιεχόμενο αμφότερων των καυσίμων· στην


text:
περίπτωση κινητήρα ενιαίου καυσίμου, ο GER ορίζεται είτε ως 1 είτε ως 0, ανάλογα με τον τύπο καυσίμου·
 2.1.39.
 «Ορθή τεχνική κρίση»: κρίση πραγματοποιούμενη σύμφωνα με γενικά αποδεκτές επιστημονικές και τεχνικές αρχές και με διαθέσιμες συναφείς πληροφορίες·
 2.1.40.
 «Ρυθμιστής στροφών»: μια διάταξη ή στρατηγική ελέγχου η οποία ελέγχει με αυτόματο τρόπο τις στροφές και το φορτίο του κινητήρα, μη συμπεριλαμβανομένου ενός περιοριστή υπερβολικής ταχύτητας εγκατεστημένου σε κινητήρα κατηγορίας NRSh που περιορίζει τις μέγιστες στροφές του κινητήρα με αποκλειστικό σκοπό την παρεμπόδιση της λειτουργίας του κινητήρα σε στροφές που υπερβαίνουν ένα συγκεκριμένο όριο·
 2.1.41.
 «Φορητός κινητήρας ΑΣπ»: ο κινητήρας ΑΣπ με ισχύ αναφοράς μικρότερη των 19 kW, ο οποίος χρησιμοποιείται σε κομμάτι εξοπλισμού το οποίο πληροί τουλάχιστον μία από τις ακόλουθες απαιτήσεις:
 α)
 Το κρατά ο χειριστής καθ' όλη τη διάρκεια της εκτέλεσης της προβλεπόμενης ή των προβλεπόμενων λειτουργιών του·
 β)
 Κατά τη λειτουργία του φέρεται σε διάφορες θέσεις, όπως πάνω-κάτω ή αριστερά-δεξιά, για την εκτέλεση της προβλεπόμενης ή των προβλεπόμενων λειτουργιών του·
 γ)
 Το χωρίς υγρά βάρος του, συμπεριλαμβανομένου του κινητήρα, δεν υπερβαίνει τα 20 kg και πληροί τουλάχιστον μία από τις ακόλουθες προϋποθέσεις:
 i)
 Ο χειριστής του φέρει ή, εναλλακτικά, κρατά τον εξοπλισμό καθ' όλη τη διάρκεια της εκτέλεσης της προβλεπόμενης ή των προβλεπόμενων λειτουργιών του·
 ii)
 ο χειριστής του φέρει ή ελέγχει σε μια ορισμένη στάση τον εξοπλισμό καθ' όλη τη διάρκεια της εκτέλεσης της προβλεπόμενης ή των προβλεπόμενων λειτουργιών του·
 iii)
 Χρησιμοποιείται σε γεννήτρια ή σε αντλία·
 2.1.42.
 «Φίλτρο HEPA»: φίλτρο ιδανικής απόδοσης που έχει αξιολογηθεί ότι έχει ελάχιστη απόδοση αρχικής απομάκρυνσης σωματιδίων της τάξης του 99,97 % με τη χρήση του προτύπου ASTM F 1471–93·
 2.1.43.
 «Υψηλές στροφές»ή «nhi»: οι μέγιστες στροφές του κινητήρα στις οποίες αποδίδει το 70 % της μέγιστης ισχύος·
 2.1.44.
 «Στροφές βραδυπορίας»: οι ελάχιστες στροφές του κινητήρα με ελάχιστο φορτίο (μεγαλύτερο ή ίσο με μηδενικό φορτίο), στις οποίες μια λειτουργία ρυθμιστή στροφών του κινητήρα ελέγχει τις στροφές του κινητήρα. Στην περίπτωση κινητήρων που δεν διαθέτουν λειτουργία ρυθμιστή στροφών για τον έλεγχο των στροφών βραδυπορίας, οι στροφές βραδυπορίας είναι η δηλούμενη από τον κατασκευαστή τιμή των ελάχιστων στροφών του κινητήρα που μπορούν να αποδοθούν με ελάχιστο φορτίο. Σημειώνεται ότι οι θερμές στροφές βραδυπορίας είναι οι στροφές βραδυπορίας ενός προθερμασμένου κινητήρα·
 2.1.45.
 «Αρχική θέση σε κυκλοφορία»:
 α)
 Η πρώτη ταξινόμηση, αν η ταξινόμηση είναι υποχρεωτική, ή
 β)
 Αν η ταξινόμηση είναι υποχρεωτική μόνο για την οδική κυκλοφορία ή δεν είναι υποχρεωτική, η διάθεση στην αγορά·
 2.1.46.
 «Κινητήρας εσωτερικής καύσης»ή «κινητήρας»: ο μετατροπέας ενέργειας εκτός αεριοστρόβιλου που είναι σχεδιασμένος να μετατρέπει τη χημική ενέργεια (εισροή) σε μηχανική (εκροή) μέσω διαδικασίας εσωτερικής καύσης· περιλαμβάνει δε, εφόσον αυτά έχουν τοποθετηθεί, το σύστημα ελέγχου εκπομπών και τη διεπαφή επικοινωνίας (υλικό και μηνύματα) μεταξύ της μονάδας ή των μονάδων ηλεκτρονικού ελέγχου του κινητήρα και οποιουδήποτε άλλου συστήματος ισχύος ή μονάδας ελέγχου οχήματος κατηγορίας Τ ή μη οδικού κινητού μηχανήματος που απαιτείται για τη συμμόρφωση με τον παρόντα κανονισμό·
 2.1.47.
 «Συντελεστής μεταβολής του λ»ή «Sλ»: η μαθηματική έκφραση της απαιτούμενης ευελιξίας του συστήματος διαχείρισης του κινητήρα έναντι της αλλαγής του


text:
λόγου περίσσειας αέρα λ, όταν ο κινητήρας τροφοδοτείται με αέριο καύσιμο διαφορετικής σύνθεσης από το καθαρό μεθάνιο·
 2.1.48.
 «Υγρό καύσιμο»: το καύσιμο σε υγρή μορφή υπό κανονικές ατμοσφαιρικές συνθήκες (θερμοκρασία 298 K και απόλυτη ατμοσφαιρική πίεση 101,3 kPa)·
 2.1.49.
 «Κατάσταση λειτουργίας υγρού καυσίμου»: ο κανονικός τρόπος λειτουργίας ενός κινητήρα διπλού καυσίμου κατά τον οποίο ο κινητήρας δεν χρησιμοποιεί καθόλου αέριο καύσιμο για καμία συνθήκη λειτουργίας του·
 2.1.50.
 «Χαμηλές στροφές»ή «nlo»: οι ελάχιστες στροφές του κινητήρα στις οποίες αποδίδει το 50 % της μέγιστης ισχύος·
 2.1.51.
 «Διαθεσιμότητα στην αγορά»: κάθε προσφορά κινητήρα ή μη οδικού κινητού μηχανήματος για διανομή ή χρήση στην αγορά συμβαλλόμενου μέρους στο πλαίσιο εμπορικής δραστηριότητας, είτε έναντι αντιτίμου είτε δωρεάν·
 2.1.52.
 «Κατασκευαστής»: κάθε φυσικό ή νομικό πρόσωπο που είναι υπεύθυνο έναντι της αρχής έγκρισης τύπου για όλα τα θέματα που αφορούν την έγκριση του κινητήρα και για τη διασφάλιση της συμμόρφωσης της παραγωγής του κινητήρα, ανεξαρτήτως του εάν συμμετέχει απευθείας σε όλα τα στάδια του σχεδιασμού και της κατασκευής του κινητήρα που αποτελεί αντικείμενο της διαδικασίας έγκρισης·
 2.1.53.
 «Αντιπρόσωπος του κατασκευαστή»ή «αντιπρόσωπος»: κάθε φυσικό ή νομικό πρόσωπο εγκατεστημένο στο συμβαλλόμενο μέρος, δεόντως εξουσιοδοτημένο από τον κατασκευαστή με γραπτή εντολή, ώστε να τον εκπροσωπεί για τα ζητήματα που αφορούν την αρχή έγκρισης τύπου του συμβαλλόμενου μέρους και να ενεργεί για λογαριασμό του για τα ζητήματα που καλύπτει ο παρών κανονισμός·
 2.1.54.
 «Μέγιστη καθαρή ισχύς»: η υψηλότερη τιμή της καθαρής ισχύος στην καμπύλη ονομαστικής ισχύος υπό πλήρες φορτίο για τον συγκεκριμένο τύπο κινητήρα·
 2.1.55.
 «Στροφές μέγιστης ροπής»: οι στροφές του κινητήρα στις οποίες ο κινητήρας αποδίδει τη μέγιστη ροπή, όπως καθορίζεται από τον κατασκευαστή·
 2.1.56.
 «Καθαρή ισχύς»: η ισχύς σε «kW»που επιτυγχάνεται στην κλίνη δοκιμών στο τέλος του στροφαλοφόρου άξονα ή το ισοδύναμό της, μετρούμενη σύμφωνα με τη μέθοδο που περιγράφεται στον κανονισμό αριθ. 120 των Ηνωμένων Εθνών σχετικά με τη μέτρηση της καθαρής ισχύος, της καθαρής ροπής και της ειδικής κατανάλωσης καυσίμου κινητήρων εσωτερικής καύσης που τοποθετούνται σε γεωργικούς και δασικούς ελκυστήρες και σε μη οδικά κινητά μηχανήματα·
 2.1.57.
 «Μη οδικό κινητό μηχάνημα»: κάθε κινητή μηχανή, φορητός εξοπλισμός ή όχημα με ή χωρίς αμάξωμα ή τροχούς που δεν προορίζεται για οδικές επιβατικές ή εμπορευματικές μεταφορές και περιλαμβάνει μηχανήματα τοποθετημένα στο πλαίσιο οχημάτων που προορίζονται για οδικές επιβατικές ή εμπορευματικές μεταφορές·
 2.1.58.
 «Εκπομπές ανοικτού στροφαλοθαλάμου»: οποιαδήποτε ροή από το στροφαλοθάλαμο ενός κινητήρα που εκπέμπεται απευθείας στο περιβάλλον·
 2.1.59.
 «Αίτημα χειριστή»: ένα στοιχείο εισόδου από τον χειριστή του κινητήρα με σκοπό τον έλεγχο του αποτελέσματος·
 2.1.60.
 «Κατασκευαστής πρωτότυπου εξοπλισμού»ή «ΚΠΕ»: κάθε φυσικό ή νομικό πρόσωπο που κατασκευάζει μη οδικά κινητά μηχανήματα ή οχήματα κατηγορίας Τ·
 2.1.61.
 «Μητρικός κινητήρας»: ο τύπος κινητήρα που επιλέγεται από σειρά κινητήρων κατά τρόπο ώστε τα χαρακτηριστικά των εκπομπών του να είναι αντιπροσωπευτικά της συγκεκριμένης σειράς κινητήρων·
 2.1.62.
 «Σύστημα μετεπεξεργασίας σωματιδίων»: σύστημα μετεπεξεργασίας των καυσαερίων που έχει σχεδιαστεί για να μειώνει τις εκπομπές των σωματιδιακών ρύπων μέσω μηχανικού, αεροδυναμικού, με διάχυση ή λόγω αδράνειας διαχωρισμού·
 2.1.63.
 «Μέθοδος αραίωσης μερικής ροής»: η διαδικασία ανάλυσης του καυσαερίου μέσω διαχωρισμού ενός μέρους της συνολικής ροής καυσαερίου και στη συνέχεια


text:
ανάμειξής του με κατάλληλη ποσότητα αέρα αραίωσης πριν φτάσει στο φίλτρο δειγματοληψίας σωματιδίων·
 2.1.64.
 «Αριθμός σωματιδίων»ή «PN»: ο αριθμός των στερεών σωματιδίων που εκπέμπονται από κινητήρα με διάμετρο μεγαλύτερη των 23 nm·
 2.1.65.
 «Σωματιδιακό υλικό (PM)»: κάθε υλικό που συλλέγεται σε ένα ειδικών προδιαγραφών φίλτρο μετά από αραίωση των καυσαερίων ενός κινητήρα με καθαρό διηθημένο αέρα έτσι ώστε η θερμοκρασία να μην υπερβαίνει τους 325Κ (52 °C)·
 2.1.66.
 «Σωματιδιακοί ρύποι»: κάθε μορφής υλικό που εκπέμπεται από κινητήρα και μετράται ως PM ή PN·
 2.1.67.
 «Ποσοστιαίο φορτίο»: το κλάσμα της μέγιστης διαθέσιμης ροπής σε συγκεκριμένο αριθμό στροφών του κινητήρα·
 2.1.68.
 «Μόνιμα τοποθετημένος»: στερεωμένος με κοχλίες ή με άλλο αποτελεσματικό τρόπο, ώστε να μην μπορεί να αφαιρεθεί χωρίς τη χρήση εργαλείων ή εξοπλισμού, σε βάση ή εναλλακτικό περιοριστικό μέσο με στόχο να λειτουργεί ο κινητήρας από μία συγκεκριμένη θέση σε ένα κτίριο, δομή, εγκατάσταση ή τοποθεσία·
 2.1.69.
 «Διάθεση στην αγορά»: η πρώτη φορά που κινητήρας ή μη οδικό κινητό μηχάνημα διατίθεται στην αγορά συμβαλλόμενου μέρους. Για τα οχήματα κατηγορίας Τ, η διάθεση στην αγορά νοείται ως αρχική θέση σε κυκλοφορία·
 2.1.70.
 «Καθετήρας»: το πρώτο τμήμα της γραμμής μεταφοράς που μεταφέρει το δείγμα στο επόμενο κατασκευαστικό στοιχείο του συστήματος δειγματοληψίας·
 2.1.71.
 «Ονομαστική καθαρή ισχύς»: η καθαρή ισχύς σε kW όπως δηλώνεται από τον κατασκευαστή ενός κινητήρα σε ονομαστικές στροφές·
 2.1.72.
 «Ονομαστικές στροφές»: ο μέγιστος υπό πλήρες φορτίο αριθμός στροφών που επιτρέπεται από τον ρυθμιστή στροφών ενός κινητήρα, όπως έχει σχεδιαστεί από τον κατασκευαστή, ή, εάν δεν υπάρχει ρυθμιστής στροφών, οι στροφές στις οποίες αποδίδεται η μέγιστη καθαρή ισχύς του κινητήρα, όπως καθορίζεται από τον κατασκευαστή·
 2.1.73.
 «Αντιδραστήριο»: κάθε αναλώσιμο ή μη ανακτήσιμο μέσο που απαιτείται και χρησιμοποιείται για την αποτελεσματική λειτουργία του συστήματος μετεπεξεργασίας των καυσαερίων·
 2.1.74.
 «Ισχύς αναφοράς»: η καθαρή ισχύς που χρησιμοποιείται για τον καθορισμό των εφαρμοστέων οριακών τιμών εκπομπών για τον κινητήρα·
 2.1.75.
 «Αναγέννηση»: το συμβάν κατά τη διάρκεια του οποίου μεταβάλλονται τα επίπεδα εκπομπών, ενώ οι επιδόσεις του συστήματος μετεπεξεργασίας καυσαερίων αποκαθίστανται βάσει σχεδιασμού, και το οποίο μπορεί να καταχωρίζεται ως συνεχής αναγέννηση ή ως σπάνια (περιοδική) αναγέννηση·
 2.1.76.
 «Κατάσταση λειτουργίας συντήρησης»: ειδική λειτουργία του κινητήρα διπλού καυσίμου η οποία ενεργοποιείται με σκοπό την επισκευή του μη οδικού κινητού μηχανήματος ή τη μετακίνησή του σε ασφαλή τοποθεσία όταν δεν είναι δυνατή η λειτουργία διπλού καυσίμου·
 2.1.77.
 «Κινητήρας ΑΣπ»: κινητήρας που λειτουργεί βάσει της αρχής της ανάφλεξης με σπινθηριστή («ΑΣπ»)·
 2.1.78.
 «Όχημα εκτός δρόμου»ή «SbS»: το αυτοπροωθούμενο, ελεγχόμενο από χειριστή και μη αρθρωτό μη οδικό κινητό μηχάνημα ή όχημα κατηγορίας Τ που προορίζεται κατά κύριο λόγο για μετακίνηση σε μη ασφαλτοστρωμένη επιφάνεια σε τέσσερις ή περισσότερους τροχούς, με ελάχιστη μάζα 300 kg άνευ φορτίου και εν κινήσει (συμπεριλαμβανομένου του βασικού εξοπλισμού, του ψυκτικού υγρού, των λιπαντικών, των καυσίμων και των εργαλείων, αλλά εξαιρουμένων τυχόν προαιρετικών εξαρτημάτων και του οδηγού) και μέγιστη εκ κατασκευής ταχύτητα 25 km/ώρα και άνω· τέτοιο όχημα είναι επίσης σχεδιασμένο για να μεταφέρει επιβάτες και/ή αγαθά και/ή παλετοφόρο-περονοφόρο εξοπλισμό, ελέγχεται από σύστημα διεύθυνσης που δεν είναι χειριστήριο και προορίζεται για σκοπούς αναψυχής ή εκτέλεσης εργασιών και μεταφέρει


text:
έως έξι άτομα, συμπεριλαμβανομένου του οδηγού, τα οποία κάθονται το ένα δίπλα στο άλλο σε ένα ή περισσότερα καθίσματα που δεν είναι τύπου σέλας·
 2.1.79.
 «Κινητήρας ενιαίου καυσίμου»: ο κινητήρας εκτός των κινητήρων διπλού καυσίμου·
 2.1.80.
 «Χιονοέλκηθρο»: η αυτοπροωθούμενη μηχανή που προορίζεται για εκτός δρόμου μετακίνηση, κυρίως σε χιόνι, κινείται σε ερπύστριες που έρχονται σε επαφή με το χιόνι και κατευθύνεται μέσω χιονοπέδιλου ή χιονοπέδιλων που έρχονται ομοίως σε επαφή με το χιόνι και διαθέτει μέγιστη μάζα άνευ φορτίου, εν κινήσει, που ανέρχεται σε 454 kg (συμπεριλαμβανομένου του βασικού εξοπλισμού, του ψυκτικού υγρού, των λιπαντικών, των καυσίμων και των εργαλείων, αλλά εξαιρουμένων τυχόν προαιρετικών εξαρτημάτων και του οδηγού)·
 2.1.81.
 «Προσδιορισμός του μεγίστου της κλίμακας»: ρύθμιση ενός οργάνου ώστε να δίνει σωστή ένδειξη ενός προτύπου βαθμονόμησης, η οποία αντιπροσωπεύει τιμή μεταξύ του 75 % και του 100 % της μέγιστης τιμής στο εύρος ή αναμενόμενο εύρος χρήσης του οργάνου·
 2.1.82.
 «Αέριο προσδιορισμού του μεγίστου της κλίμακας»: καθαρό μείγμα αερίων που χρησιμοποιείται για τον προσδιορισμό του μεγίστου της κλίμακας των αναλυτών αερίου·
 2.1.83.
 «Ειδικές εκπομπές»: οι εκπομπές μάζας που εκφράζονται σε g/kWh·
 2.1.84.
 «Ακινητοποιημένο μηχάνημα»: το μηχάνημα που προορίζεται να εγκατασταθεί μόνιμα σε μια τοποθεσία κατά την πρώτη του χρήση και να μη μετακινηθεί, οδικώς ή άλλως, με μόνη εξαίρεση τη μεταφορά του από τον τόπο παραγωγής στον τόπο πρώτης εγκατάστασης·
 2.1.85.
 «Κύκλος δοκιμής υπό σταθερές συνθήκες»: ο κύκλος δοκιμής κατά τον οποίο οι στροφές του κινητήρα και η ροπή διατηρούνται εντός πεπερασμένου συνόλου ονομαστικά σταθερών τιμών· οι δοκιμές υπό σταθερές συνθήκες είναι είτε δοκιμές διακριτών φάσεων είτε δοκιμές κατά βαθμίδες·
 2.1.86.
 «Στοιχειομετρικός/-ή»: αναφέρεται στη συγκεκριμένη αναλογία αέρα-καυσίμου στην οποία, εάν το καύσιμο οξειδωνόταν πλήρως, δεν θα υπήρχε υπολειπόμενο καύσιμο ή οξυγόνο·
 2.1.87.
 «Μέσο αποθήκευσης»: φίλτρο σωματιδίων, σάκος δειγματοληψίας ή οποιαδήποτε άλλη διάταξη αποθήκευσης που χρησιμοποιείται για τη δειγματοληψία παρτίδας·
 2.1.88.
 «Παραποίηση»: αδρανοποίηση, προσαρμογή ή τροποποίηση του συστήματος ελέγχου των εκπομπών, συμπεριλαμβανομένου οποιουδήποτε λογισμικού ή άλλων λογικών στοιχείων ελέγχου αυτού του συστήματος, κατά τρόπο που έχει ως αποτέλεσμα, είτε σκόπιμα είτε όχι, την επιδείνωση των επιδόσεων του κινητήρα όσον αφορά τις εκπομπές·
 2.1.89.
 «Κύκλος δοκιμής»: μια ακολουθία σημείων δοκιμής, το καθένα με καθορισμένο αριθμό στροφών και καθορισμένη ροπή, στην οποία υποβάλλεται ο κινητήρας όταν υποβάλλεται σε δοκιμή υπό σταθερές ή μεταβατικές συνθήκες λειτουργίας·
 2.1.90.
 «Διάστημα δοκιμής»: χρονική διάρκεια κατά την οποία προσδιορίζονται οι ειδικές εκπομπές πέδησης·
 2.1.91.
 «Ανοχή»: το διάστημα στο οποίο βρίσκεται το 95 % ενός συνόλου καταγεγραμμένων τιμών συγκεκριμένης ποιότητας, ενώ το υπόλοιπο 5 % των καταγεγραμμένων τιμών αποκλίνουν από το διάστημα ανοχής·
 2.1.92.
 «Κύκλος δοκιμής υπό μεταβατικές συνθήκες»: ο κύκλος δοκιμής με ακολουθία ομαλοποιημένων τιμών στροφών και ροπής που μεταβάλλονται ανά δευτερόλεπτο στον χρόνο·
 2.1.93.
 «Έγκριση τύπου»: η διαδικασία με την οποία μια αρχή έγκρισης τύπου πιστοποιεί ότι ένας τύπος κινητήρα ή μια σειρά κινητήρων πληροί τις τεχνικές απαιτήσεις και τις σχετικές διοικητικές διατάξεις του παρόντος κανονισμού·
 2.1.94.
 «Ενημέρωση-καταγραφή»: η συχνότητα με την οποία ο αναλυτής παρέχει νέες, τρέχουσες τιμές·
 2.1.95.
 «Κινητήρας μεταβλητών στροφών»: ο κινητήρας εκτός των κινητήρων σταθερών στροφών·
 2.1.96.
 «Κύκλος δοκιμής μη οδικών οχημάτων με μεταβλητές


text:
στροφές υπό σταθερές συνθήκες»(εφεξής «κύκλος NRSC μεταβλητών στροφών»): κύκλος δοκιμής μη οδικών οχημάτων υπό σταθερές συνθήκες ο οποίος δεν είναι κύκλος NRSC σταθερών στροφών·
 2.1.97.
 «Επαλήθευση»: αξιολόγηση εάν οι ενδείξεις ενός συστήματος μέτρησης συμφωνούν ή όχι με ένα εύρος εφαρμοσμένων σημάτων αναφοράς εντός ενός ή περισσότερων προκαθορισμένων κατώτατων ορίων αποδοχής. Διαφέρει από τον όρο «βαθμονόμηση»·
 2.1.98.
 «Σύστημα μετεπεξεργασίας σωματιδίων ροής τοιχώματος»: σύστημα μετεπεξεργασίας σωματιδίων στο οποίο όλα τα καυσαέρια περνούν υποχρεωτικά διαμέσου ενός τοιχώματος το οποίο φιλτράρει και συγκρατεί τις στερεές ύλες·
 2.1.99.
 «Δείκτης Wobbe»ή «W»: ο λόγος της αντίστοιχης θερμογόνου δύναμης ανά μονάδα όγκου ενός αερίου προς την τετραγωνική ρίζα της σχετικής πυκνότητάς του στις ίδιες συνθήκες αναφοράς·
 2.1.100.
 «Ρύθμιση στο μηδέν»: ρύθμιση ενός οργάνου έτσι ώστε να δίνει απόκριση μηδενός σε ένα πρότυπο βαθμονόμησης μηδενός, όπως το καθαρό άζωτο ή ο καθαρός αέρας·
 2.1.101.
 «Αέριο μηδενισμού»: αέριο που παράγει ένδειξη μηδενός σε έναν αναλυτή·
 2.2. Σύμβολα και συντμήσεις
 2.2.1. Σύμβολα
 Τα σύμβολα επεξηγούνται στο παράρτημα 4 παράγραφος 3.2 και τα ειδικά σύμβολα περιέχονται στα αντίστοιχα παραρτήματα.
 2.2.2. Συντμήσεις
 ASTM
 American Society for Testing and Materials (Αμερικανική Εταιρεία Δοκιμών και Υλικών)
 BMD
 Bag mini-diluter (σύστημα ελέγχου εκπομπών με μίνι συσκευή αραίωσης με σάκο)
 BSFC
 Ειδική κατανάλωση καυσίμου κατά την πέδηση
 CFV
 Σωλήνας Venturi κρίσιμης ροής
 CI
 Ανάφλεξη με συμπίεση
 CLD
 Ανιχνευτής χημιφωταύγειας
 CVS
 Συσκευή δειγματοληψίας σταθερού όγκου
 DeNOX
 Σύστημα μετεπεξεργασίας NOX
 DF
 Συντελεστής υποβάθμισης
 ECM
 Μονάδα ηλεκτρονικού ελέγχου
 EFC
 Ηλεκτρονικός έλεγχος ροής
 EGR
 Ανακυκλοφορία καυσαερίων
 FID
 Ανιχνευτής ιονισμού φλόγας
 GC
 Αέριος χρωματογράφος
 HCLD
 Θερμαινόμενος ανιχνευτής χημιφωταύγειας
 HFID
 Θερμαινόμενος ανιχνευτής ιονισμού φλόγας
 IBP
 Αρχικό σημείο βρασμού
 ΙSΟ
 Διεθνής Οργανισμός Τυποποίησης
 LPG
 Υγραέριο
 NDIR
 Μη σκεδαζόμενης υπέρυθρης ακτινοβολίας (Αναλυτής)
 NDUV
 Μη σκεδαζόμενης υπεριώδους ακτινοβολίας (Αναλυτής)
 NIST
 Εθνικό Ινστιτούτο Προτύπων και Τεχνολογίας των Ηνωμένων Πολιτειών (US National Institute for Standards and Technology)
 NMC
 Διαχωριστής υδρογονανθράκων πλην μεθανίου
 PDP
 Αντλία θετικής εκτόπισης
 %FS
 Επί τοις εκατό της πλήρους κλίμακας
 PFD
 Αραίωση μερικής ροής
 PFS
 Σύστημα μερικής ροής
 PTFE
 Πολυτετραφθοροαιθυλένιο (κοινώς γνωστό ως TeflonTM)
 RMC
 Κύκλος κατά βαθμίδες
 RMS
 Ενεργός τιμή
 RTD
 Θερμόμετρο μεταβαλλόμενης ωμικής αντίστασης (ανιχνευτής RTD)
 SAE
 Ένωση Μηχανικών Αυτοκινήτων (Society of Automotive Engineers)
 SSV
 Venturi υποηχητικής ροής
 UCL
 Άνω όριο εμπιστοσύνης
 UFM
 Ροόμετρο με υπερήχους
 3. ΑΙΤΗΣΗ ΕΓΚΡΙΣΗΣ ΤΥΠΟΥ ΚΙΝΗΤΗΡΑ Η ΣΕΙΡΑΣ ΚΙΝΗΤΗΡΩΝ
 3.1.
 Η αίτηση έγκρισης τύπου κινητήρα ή σειράς κινητήρων σε σχέση με το επίπεδο εκπομπών αέριων και σωματιδιακών ρύπων υποβάλλεται από τον κατασκευαστή του κινητήρα ή από δεόντως εξουσιοδοτημένο αντιπρόσωπό του.
 3.2.
 Ο αιτών παρέχει στην αρχή έγκρισης τύπου φάκελο πληροφοριών, ο οποίος περιλαμβάνει τα ακόλουθα:
 α)
 έγγραφο πληροφοριών, συμπεριλαμβανομένου καταλόγου των καυσίμων αναφοράς και, εφόσον ζητηθεί από τον κατασκευαστή, οποιωνδήποτε άλλων συγκεκριμένων καυσίμων, μειγμάτων καυσίμων ή γαλακτωμάτων καυσίμων που αναφέρονται στην παράγραφο 5.1.3 και των οποίων η περιγραφή παρατίθεται στο παράρτημα 6 του παρόντος κανονισμού·
 β)
 όλα τα σχετικά στοιχεία, σχεδιαγράμματα, φωτογραφίες και λοιπές πληροφορίες που αφορούν τον τύπο κινητήρα ή, κατά περίπτωση, τον μητρικό κινητήρα·
 γ)
 τυχόν πρόσθετες πληροφορίες που ζητούνται από την αρχή έγκρισης τύπου στο πλαίσιο της διαδικασίας αίτησης έγκρισης τύπου.
 δ)
 περιγραφή του τύπου κινητήρα και, κατά περίπτωση, τα στοιχεία της σειράς κινητήρων


text:
που αναφέρονται στο παράρτημα 10 του παρόντος κανονισμού.
 3.3.
 Ο φάκελος πληροφοριών μπορεί να παρασχεθεί σε έντυπη ή ηλεκτρονική μορφή που είναι αποδεκτή από την τεχνική υπηρεσία και την αρχή έγκρισης τύπου.
 3.3.1.
 Οι έντυπες αιτήσεις υποβάλλονται εις τριπλούν. Αν υπάρχουν σχέδια, υποβάλλονται σε κατάλληλη κλίμακα και με αναλυτικές λεπτομέρειες σε φύλλα μεγέθους Α4 ή σε φάκελο μεγέθους Α4. Οι φωτογραφίες (αν υπάρχουν) παρουσιάζουν επαρκείς λεπτομέρειες.
 3.4.
 Οι κατασκευαστές διαθέτουν στην τεχνική υπηρεσία που είναι υπεύθυνη για τη διενέργεια των δοκιμών έγκρισης τύπου ΕΕ και ορίζεται στην παράγραφο 5 κινητήρα που συμμορφώνεται με τα χαρακτηριστικά του τύπου κινητήρα ή, σε περίπτωση σειράς κινητήρων, με τα χαρακτηριστικά του μητρικού κινητήρα που περιγράφονται στο παράρτημα 1 προσάρτημα Α.3 του παρόντος κανονισμού.
 3.5.
 Στην περίπτωση υποβολής αίτησης έγκρισης τύπου για σειρά κινητήρων, εάν η τεχνική υπηρεσία αποφασίσει, όσον αφορά τον επιλεγμένο μητρικό κινητήρα, ότι η υποβαλλόμενη αίτηση δεν αντιπροσωπεύει πλήρως τη σειρά κινητήρων που περιγράφεται στο παράρτημα 1 προσάρτημα Α.3, οι κατασκευαστές καθιστούν διαθέσιμο εναλλακτικό και, εάν κριθεί απαραίτητο, πρόσθετο μητρικό κινητήρα ο οποίος θεωρείται από την τεχνική υπηρεσία αντιπροσωπευτικός της σειράς κινητήρων.
 4. ΕΓΚΡΙΣΗ
 4.1. Εάν ο υποβληθείς προς έγκριση σύμφωνα με την παράγραφο 3 του παρόντος κανονισμού κινητήρας πληροί τις απαιτήσεις της παραγράφου 5 ακολούθως, χορηγείται έγκριση στο συγκεκριμένο τύπο κινητήρα ή σειρά κινητήρων. Η αρχή έγκρισης τύπου εκδίδει τη σχετική κοινοποίηση σύμφωνα με τα οριζόμενα στο παράρτημα 2.
 Για λόγους σαφήνειας και εύκολης πρόσβασης στα σχετικά δεδομένα, η κοινοποίηση περιέχει προσάρτημα με τις σημαντικότερες πληροφορίες που αφορούν τον τύπο κινητήρα ή τη σειρά κινητήρων που υπόκεινται σε έγκριση τύπου.
 Προκειμένου να λάβει έγκριση τύπου για τύπο κινητήρα ή σειρά κινητήρων, ο κατασκευαστής αποδεικνύει τη συμμόρφωση του τύπου κινητήρα ή της σειράς κινητήρων με τις διατάξεις του παρόντος κανονισμού που προβλέπονται στις παραγράφους 5., 6., 8. και στα παραρτήματα 4, 7, 8, 9 και 10. Ο κατασκευαστής διασφαλίζει επίσης τη χρήση των καυσίμων αναφοράς που ορίζονται στο παράρτημα 6, έχοντας υπόψη το προσάρτημα 4 του παρόντος κανονισμού.
 Επιπροσθέτως, προκειμένου να λάβει έγκριση τύπου για όχημα με εγκεκριμένο κινητήρα όσον αφορά τις εκπομπές ή έγκριση τύπου για ένα όχημα όσον αφορά τις εκπομπές, ο ΚΠΕ διασφαλίζει τη συμμόρφωση με τις απαιτήσεις εγκατάστασης που καθορίζονται στην παράγραφο 6.
 4.2 Σε περίπτωση που ο κατασκευαστής επιτρέπει τη χρήση εμπορικών καυσίμων τα οποία δεν αντιστοιχούν στα καύσιμα αναφοράς που ορίζονται στο παράρτημα 6, ισχύουν οι διατάξεις του προσαρτήματος 4 του παρόντος κανονισμού.
 4.3. Σήματα έγκρισης και σήμανση κινητήρων
 4.3.1. Για κάθε τύπο κινητήρα ή σειρά κινητήρων που εγκρίνεται χορηγείται αριθμός έγκρισης. Τα δύο πρώτα ψηφία του δηλώνουν τη σειρά τροποποιήσεων που περιλαμβάνουν τις πλέον πρόσφατες σημαντικές τεχνικές τροποποιήσεις που επήλθαν στον παρόντα κανονισμό κατά τη χρονική στιγμή χορήγησης της έγκρισης. Ο αριθμός έγκρισης τύπου ακολουθείται από τον αναγνωριστικό κωδικό κατηγορίας κινητήρα για τη συναφή κατηγορία και υποκατηγορία κινητήρα που περιγράφεται στον πίνακα 1 του προσαρτήματος Α.1 του παραρτήματος 3. Ο τελευταίος ακολουθείται με τη σειρά του από μια κάθετο («/») και τον ισχύοντα κωδικό τύπου καυσίμου από τον πίνακα 2 του προσαρτήματος Α.1 του παραρτήματος


text:
3. Στην περίπτωση κινητήρων διπλού καυσίμου, το ισχύον επίθημα του διπλού καυσίμου από τον πίνακα 3 του προσαρτήματος Α.1 του παραρτήματος 3 προστίθεται για τον συμβολισμό του αερίου καυσίμου. Το ίδιο συμβαλλόμενο μέρος δεν εκχωρεί τον ίδιο αριθμό σε άλλο τύπο ή σειρά κινητήρων.
 4.3.2. Η κοινοποίηση της έγκρισης ή της επέκτασης ή της άρνησης έγκρισης τύπου κινητήρα ή σειράς κινητήρων σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με έντυπο που συντάσσεται βάσει του υποδείγματος στο παράρτημα 2, όπως ισχύει, του παρόντος κανονισμού. Κοινοποιούνται επίσης οι τιμές που μετρούνται κατά τη δοκιμή τύπου.
 4.3.3. Σε ευδιάκριτο και ευκόλως προσπελάσιμο σημείο κάθε κινητήρα, ο οποίος είναι σύμφωνος με τύπο κινητήρα ή σειρά κινητήρων που εγκρίνεται βάσει του παρόντος κανονισμού, επικολλάται διεθνές σήμα έγκρισης που θα αποτελείται από:
 4.3.3.1.
 Κύκλο που περιβάλλει το γράμμα «Ε», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση (2)·
 4.3.3.2.
 Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που αναφέρεται στην παράγραφο 4.3.3.1.
 4.3.4. Αν ο κινητήρας συμμορφώνεται με έναν εγκεκριμένο τύπο ή σειρά, βάσει ενός ή περισσότερων κανονισμών που επισυνάπτονται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το οριζόμενο σύμβολο· στην περίπτωση αυτή, οι αριθμοί κανονισμών και έγκρισης και τα επιπλέον σύμβολα όλων των κανονισμών δυνάμει οποίων χορηγήθηκε έγκριση σύμφωνα με τον παρόντα κανονισμό θα αναγράφονται σε κατακόρυφες στήλες στα δεξιά του συμβόλου που προβλέπεται στην παράγραφο 4.3.3.1 ανωτέρω.
 4.3.5. Το σήμα έγκρισης τίθεται κοντά ή επάνω στην πινακίδα με τα στοιχεία που τοποθετεί ο κατασκευαστής στον εγκεκριμένο τύπο.
 4.3.6. Σε περίπτωση που η υποχρεωτική σήμανση του κινητήρα δεν είναι ορατή χωρίς αφαίρεση τμημάτων, ο κατασκευαστής του οχήματος επιθέτει στο όχημα κατηγορίας Τ ή στο μη οδικό κινητό μηχάνημα, κατά τρόπο εμφανή, αντίγραφο της σήμανσης που παρέχεται από τον κατασκευαστή.
 4.3.7. Στο παράρτημα 3 του παρόντος κανονισμού παρέχονται παραδείγματα διατάξεων σημάτων έγκρισης.
 4.3.8. Οι εγκεκριμένοι κινητήρες φέρουν σημάνσεις, επιπροσθέτως του σήματος έγκρισης:
 α)
 Το εμπορικό σήμα ή την εμπορική επωνυμία του κατασκευαστή του κινητήρα και τη διεύθυνση επικοινωνίας μαζί του·
 β)
 Τον χαρακτηρισμό τύπου κινητήρα ή σειράς κινητήρων του κατασκευαστή σε περίπτωση που ο τύπος κινητήρα ανήκει σε σειρά·
 γ)
 Τον μοναδικό αριθμό αναγνώρισης του κινητήρα·
 δ)
 Την ημερομηνία παραγωγής του κινητήρα, όπως ορίζεται στην παράγραφο 2.1.29 του παρόντος κανονισμού.
 4.3.9. Μέθοδος τοποθέτησης της υποχρεωτικής επισήμανσης
 4.3.9.1.
 Η υποχρεωτική επισήμανση τοποθετείται σταθερά επάνω σε ένα τμήμα του κινητήρα που είναι απαραίτητο για την ομαλή λειτουργία του και το οποίο κανονικά δεν χρειάζεται αντικατάσταση κατά τη διάρκεια της ζωής του κινητήρα.
 4.3.9.2.
 Τοποθετείται δε κατά τέτοιο τρόπο ώστε να παραμένει ανθεκτική καθ' όλη τη διάρκεια της περιόδου σταθερότητας των εκπομπών του κινητήρα και να είναι ευανάγνωστη και ανεξίτηλη.
 4.3.9.3.
 Εάν χρησιμοποιούνται ετικέτες ή πινακίδες, πρέπει να τοποθετούνται κατά τέτοιο τρόπο ώστε να μην είναι δυνατόν να αφαιρεθούν χωρίς να καταστραφούν ή να παραμορφωθούν.
 4.4. Η αρχή έγκρισης τύπου καταρτίζει


text:
πακέτο πληροφοριών αποτελούμενο από τον φάκελο πληροφοριών και την έκθεση δοκιμών, καθώς και από οποιαδήποτε άλλα έγγραφα τα οποία η τεχνική υπηρεσία ή η αρχή έγκρισης τύπου έχει προσθέσει στον φάκελο πληροφοριών κατά την εκτέλεση των καθηκόντων της («πακέτο πληροφοριών»). Το πακέτο πληροφοριών περιέχει ευρετήριο περιεχομένων, με κατάλληλη αρίθμηση ή άλλη σήμανση ώστε να αναγνωρίζονται σαφώς όλες οι σελίδες και η μορφή κάθε εγγράφου, ώστε να παρουσιάζεται μια καταγραφή των διαδοχικών σταδίων διαχείρισης της έγκρισης τύπου, ιδίως δε οι ημερομηνίες αναθεωρήσεων και ενημέρωσης.
 Η αρχή έγκρισης τύπου διασφαλίζει ότι οι πληροφορίες που περιλαμβάνονται στο πακέτο πληροφοριών είναι διαθέσιμες για περίοδο τουλάχιστον 25 ετών μετά το τέλος της περιόδου ισχύος της σχετικής έγκρισης τύπου.
 5. ΑΠΑΙΤΗΣΕΙΣ ΚΑΙ ΔΟΚΙΜΕΣ
 5.1. Γενικά
 Οι κινητήρες σχεδιάζονται, κατασκευάζονται και συναρμολογούνται κατά τρόπο ώστε να συμμορφώνονται με τις διατάξεις του παρόντος κανονισμού.
 5.1.1.
 Τα τεχνικής φύσης μέτρα που λαμβάνονται από τον κατασκευαστή είναι τέτοια ώστε να διασφαλίζεται ότι οι εκπομπές αέριων και σωματιδιακών ρύπων περιορίζονται αποτελεσματικά, όπως ορίζεται στο προσάρτημα 2 του παρόντος κανονισμού, καθ’ όλη την περίοδο σταθερότητας των εκπομπών του κινητήρα, όπως ορίζεται στο προσάρτημα 3 του παρόντος κανονισμού, και κάτω από κανονικές συνθήκες χρήσης.
 5.1.1.1.
 Για τον σκοπό αυτόν, το τελικό αποτέλεσμα των δοκιμών εκπομπών του κινητήρα που υπολογίζεται σύμφωνα με τις απαιτήσεις της παραγράφου 5.1.2 δεν υπερβαίνει τα όρια εκπομπών καυσαερίων που καθορίζονται στο προσάρτημα 2 του παρόντος κανονισμού, όταν:
 α)
 ο κινητήρας υποβάλλεται σε δοκιμή σύμφωνα με τις συνθήκες δοκιμής και τις αναλυτικές διαδικασίες τεχνικής φύσης που καθορίζονται στο παράρτημα 4 του παρόντος κανονισμού·
 β)
 χρησιμοποιώντας το/τα καύσιμο/-α που προσδιορίζονται στην παράγραφο 5.1.3·
 γ)
 χρησιμοποιώντας τους κύκλους δοκιμής που προσδιορίζονται στο προσάρτημα Α.6 του παραρτήματος 4 του παρόντος κανονισμού.
 5.1.2.
 Τα τελικά αποτελέσματα των δοκιμών εκπομπών καυσαερίων για τους κινητήρες που υπόκεινται στον παρόντα κανονισμό υπολογίζονται με την εφαρμογή όλων των ακολούθων στα αποτελέσματα των εργαστηριακών δοκιμών:
 α)
 Των εκπομπών αερίων στροφαλοθαλάμου, σύμφωνα με τα οριζόμενα στην παράγραφο 5.7·
 β)
 Κάθε απαιτούμενου συντελεστή προσαρμογής, εφόσον ο κινητήρας περιλαμβάνει σύστημα μετεπεξεργασίας καυσαερίων με σπάνια αναγέννηση·
 γ)
 Για όλους τους κινητήρες, ως τελευταίο στάδιο του υπολογισμού, συντελεστών υποβάθμισης κατάλληλων για τις περιόδους σταθερότητας των εκπομπών που ορίζονται στο προσάρτημα 2 του παρόντος κανονισμού και υπολογίζονται σύμφωνα με τις οδηγίες που αναφέρονται στο παράρτημα 8.
 5.1.3.
 Σύμφωνα με το προσάρτημα 4 του παρόντος κανονισμού, η δοκιμή τύπου κινητήρα ή σειράς κινητήρων για να καθοριστεί εάν συμμορφώνεται με τα όρια εκπομπών που ορίζονται στον παρόντα κανονισμό διενεργείται με χρήση των ακόλουθων καυσίμων αναφοράς ή συνδυασμών καυσίμων, κατά περίπτωση:
 α)
 πετρελαίου ντίζελ·
 β)
 βενζίνης·
 γ)
 μείγματος βενζίνης/ελαίου για δίχρονους κινητήρες ΑΣπ·
 δ)
 φυσικού αερίου/βιομεθανίου·
 ε)
 υγραερίου (LPG)·
 στ)
 αιθυλικής αλκοόλης.
 Ο τύπος κινητήρα ή η σειρά κινητήρων πληροί, επιπλέον, τα όρια εκπομπών καυσαερίων που ορίζονται στον παρόντα κανονισμό σχετικά με οποιαδήποτε άλλα συγκεκριμένα καύσιμα, μείγματα καυσίμων ή γαλακτώματα καυσίμων που περιλαμβάνονται από κατασκευαστή σε αίτηση έγκρισης τύπου και περιγράφονται στο προσάρτημα 4 του παρόντος κανονισμού.
 5.1.4.
 Αναφορικά με τη διενέργεια των μετρήσεων και των δοκιμών, πληρούνται οι τεχνικές απαιτήσεις όσον αφορά:
 α)
 Τον εξοπλισμό και τις


text:
διαδικασίες για τη διενέργεια των δοκιμών·
 β)
 Τον εξοπλισμό και τις διαδικασίες μέτρησης και δειγματοληψίας των εκπομπών·
 γ)
 Τις μεθόδους αξιολόγησης και υπολογισμού των δεδομένων·
 δ)
 Τις μεθόδους προσδιορισμού των συντελεστών υποβάθμισης·
 ε)
 Τις μεθόδους λήψης υπόψη των εκπομπών αερίων του στροφαλοθαλάμου·
 στ)
 Τις μεθόδους καθορισμού και λήψης υπόψη της συνεχούς ή σπάνιας αναγέννησης των συστημάτων μετεπεξεργασίας των καυσαερίων·
 ζ)
 Σχετικά με τους ηλεκτρονικά ελεγχόμενους κινητήρες των κατηγοριών NRE και NRG, οι οποίοι συμμορφώνονται με τα όρια εκπομπών του προσαρτήματος 2 του παρόντος κανονισμού και χρησιμοποιούν ηλεκτρονικό έλεγχο για τον προσδιορισμό τόσο της ποσότητας όσο και του χρονισμού της έγχυσης καυσίμου ή χρησιμοποιούν ηλεκτρονικό έλεγχο για την ενεργοποίηση, την απενεργοποίηση ή τη ρύθμιση του συστήματος ελέγχου εκπομπών που χρησιμοποιείται για τη μείωση των NOX:
 i)
 Στρατηγικές ελέγχου των εκπομπών, συμπεριλαμβανομένων των εγγράφων που απαιτούνται για να καταδειχθούν οι εν λόγω στρατηγικές·
 ii)
 Μέτρα ελέγχου των NOX, συμπεριλαμβανομένης της μεθόδου που χρησιμοποιείται για να καταδειχθούν τα εν λόγω μέτρα ελέγχου·
 iii)
 Την περιοχή που συνδέεται με τον σχετικό κύκλο δοκιμής μη οδικών οχημάτων υπό σταθερές συνθήκες, εντός της οποίας ελέγχεται το ποσοστό κατά το οποίο οι εκπομπές επιτρέπεται να υπερβαίνουν τα όρια εκπομπών καυσαερίων που προβλέπονται στο προσάρτημα 2 του παρόντος κανονισμού·
 iv)
 Την επιλογή από την τεχνική υπηρεσία των επιπλέον σημείων μέτρησης εντός της περιοχής ελέγχου κατά τη διάρκεια της δοκιμής των εκπομπών σε κλίνη δοκιμών.
 5.1.5.
 Οποιαδήποτε εργασία προσαρμογής, επισκευής, αποσυναρμολόγησης, καθαρισμού ή αντικατάστασης των κατασκευαστικών στοιχείων ή συστημάτων του κινητήρα που προγραμματίζεται να εκτελείται σε περιοδική βάση για την παρεμπόδιση της κακής λειτουργίας του, πραγματοποιείται μόνο στην έκταση που είναι τεχνολογικώς απαραίτητο για την εξασφάλιση της σωστής λειτουργίας του συστήματος ελέγχου των εκπομπών κατά τα οριζόμενα στην παράγραφο 3.4 του παραρτήματος 8.
 5.2. Στην περίπτωση που, σύμφωνα με τις παραμέτρους που ορίζουν τη σειρά κινητήρων που προβλέπεται στο παράρτημα 10, μία σειρά κινητήρων καλύπτει περισσότερα από ένα εύρη ισχύος, ο μητρικός κινητήρας (για τους σκοπούς της έγκρισης τύπου) και όλοι οι τύποι κινητήρων εντός της ίδιας σειράς (για τους σκοπούς της συμμόρφωσης της παραγωγής) πληρούν τις ακόλουθες προϋποθέσεις, όσον αφορά τα ισχύοντα εύρη ισχύος:
 α)
 Συμμορφώνονται με τις πλέον αυστηρές οριακές τιμές εκπομπών·
 β)
 Υποβάλλονται σε δοκιμές χρησιμοποιώντας τους κύκλους δοκιμών που αντιστοιχούν στις πλέον αυστηρές οριακές τιμές εκπομπών·
 γ)
 Υποβάλλονται σε διαδικασία έγκρισης τύπου και διατίθενται στην αγορά όσο το δυνατόν συντομότερα βάσει των ισχυουσών ημερομηνιών της παραγράφου 12.
 5.3. Εφαρμόζονται οι τεχνικές απαιτήσεις που σχετίζονται με τις στρατηγικές ελέγχου εκπομπών κατά τα οριζόμενα στο παράρτημα 9 του παρόντος κανονισμού.
 5.4. Απαγορεύεται η χρήση στρατηγικών αναστολής.
 5.5. Οι τύποι και οι σειρές κινητήρων σχεδιάζονται και εξοπλίζονται με στρατηγικές ελέγχου των εκπομπών κατά τρόπο ώστε να αποτρέπεται η παραποίηση στον βαθμό που είναι δυνατόν. Για τον σκοπό αυτόν, ισχύουν οι παράγραφοι 3 και 4 του παραρτήματος 9 και το προσάρτημα Α.3 του παραρτήματος 9.
 5.6 Μετρήσεις και δοκιμές σε σχέση με την περιοχή που συνδέεται με τον κύκλο δοκιμής μη οδικών οχημάτων υπό σταθερές συνθήκες.
 5.6.1. Γενικές απαιτήσεις
 Η παρούσα παράγραφος ισχύει για τους ηλεκτρονικά ελεγχόμενους κινητήρες των


text:
κατηγοριών NRE και NRG, οι οποίοι συμμορφώνονται με τα όρια εκπομπών του προσαρτήματος 2 του παρόντος κανονισμού και χρησιμοποιούν ηλεκτρονικό έλεγχο για τον προσδιορισμό τόσο της ποσότητας όσο και του χρονισμού της έγχυσης καυσίμου ή χρησιμοποιούν ηλεκτρονικό έλεγχο για την ενεργοποίηση, την απενεργοποίηση ή τη ρύθμιση του συστήματος ελέγχου εκπομπών που χρησιμοποιείται για τη μείωση των NOX.
 Η παρούσα παράγραφος καθορίζει τις τεχνικές απαιτήσεις που αφορούν την περιοχή που συνδέεται με τον σχετικό κύκλο NRSC, εντός της οποίας ελέγχεται η ποσότητα κατά την οποία οι εκπομπές επιτρέπεται να υπερβαίνουν τα όρια εκπομπών καυσαερίων που ορίζονται στο προσάρτημα 2 του παρόντος κανονισμού.
 Όταν ένας κινητήρας υποβάλλεται σε δοκιμές σύμφωνα με τα οριζόμενα στις απαιτήσεις δοκιμών που παρατίθενται στην παράγραφο 5.6.4, οι εκπομπές αέριων και σωματιδιακών ρύπων που υπόκεινται σε δειγματοληψία σε οποιοδήποτε τυχαία επιλεγμένο σημείο εντός της εκάστοτε περιοχής ελέγχου που καθορίζεται στην παράγραφο 5.6.2 δεν υπερβαίνουν τις ισχύουσες οριακές τιμές εκπομπών που ορίζονται στο προσάρτημα 2 του παρόντος κανονισμού, πολλαπλασιασμένες με συντελεστή 2,0.
 Η παράγραφος 5.6.3 ορίζει την επιλογή από την τεχνική υπηρεσία επιπρόσθετων σημείων μέτρησης μέσα από την περιοχή ελέγχου κατά τη διάρκεια της δοκιμής εκπομπών σε κλίνη δοκιμών, προκειμένου να αποδειχθεί ότι ικανοποιούνται οι απαιτήσεις της παρούσας παραγράφου 5.6.1.
 Ο κατασκευαστής μπορεί να ζητήσει από την τεχνική υπηρεσία να εξαιρέσει σημεία λειτουργίας από οποιεσδήποτε από τις περιοχές ελέγχου που ορίζονται στην παράγραφο 5.6.2 κατά τη διαδικασία απόδειξης που ορίζεται στην παράγραφο 5.6.3. Η τεχνική υπηρεσία μπορεί να εγκρίνει μια τέτοια εξαίρεση, εάν ο κατασκευαστής είναι σε θέση να αποδείξει ότι ο κινητήρας δεν μπορεί ποτέ να λειτουργεί σε τέτοια σημεία όταν χρησιμοποιείται σε οποιονδήποτε συνδυασμό μη οδικού κινητού μηχανήματος ή οχήματος κατηγορίας Τ.
 Οι οδηγίες εγκατάστασης που παρέχονται στον κατασκευαστή πρωτότυπου εξοπλισμού (ΚΠΕ) από τον κατασκευαστή, σύμφωνα με το προσάρτημα 5 του παρόντος κανονισμού, προσδιορίζουν το άνω και το κάτω όριο της εκάστοτε περιοχής ελέγχου και περιλαμβάνουν μια δήλωση η οποία διευκρινίζει ότι ο ΚΠΕ δεν εγκαθιστά τον κινητήρα με τρόπο τέτοιον που να τον περιορίζει να λειτουργεί μόνιμα μόνο σε συνδυασμούς στροφών και ροπών έξω από την περιοχή ελέγχου για την καμπύλη ροπής που αντιστοιχεί στον εγκεκριμένο τύπο κινητήρα ή σειρά κινητήρων.
 5.6.2. Περιοχή ελέγχου κινητήρα
 Η ισχύουσα περιοχή ελέγχου για τη διενέργεια της δοκιμής κινητήρα είναι η περιοχή που ορίζεται στην παρούσα παράγραφο η οποία αντιστοιχεί στον ανάλογο κύκλο δοκιμής μη οδικών οχημάτων υπό σταθερές συνθήκες (NRSC) για τον υποβαλλόμενο σε δοκιμή κινητήρα.
 5.6.2.1. Περιοχή ελέγχου για κινητήρες που υποβάλλονται σε δοκιμή με βάση τον κύκλο NRSC C1
 Οι εν λόγω κινητήρες λειτουργούν με μεταβλητές στροφές και φορτίο. Ισχύουν διαφορετικές εξαιρέσεις όσον αφορά την περιοχή ελέγχου, ανάλογα με την (υπο)κατηγορία και τις στροφές λειτουργίας του κινητήρα.
 5.6.2.1.1.
 Κινητήρες μεταβλητών στροφών της κατηγορίας NRE με μέγιστη καθαρή ισχύ ≥ 19 kW και κινητήρες μεταβλητών στροφών της κατηγορίας NRG.
 Η περιοχή ελέγχου (βλ. σχήμα 1) ορίζεται ως εξής:
 άνω όριο ροπής: καμπύλη ροπής υπό πλήρες φορτίο·
 εύρος στροφών κινητήρα: στροφές A έως nhi
 ·
 όπου:
 στροφές A= nlo
 + 0,15 · (nhi
 – nlo
 )·
 nhihi
 = υψηλές


text:
στροφές (βλ. παράγραφο 2.1.43),
 nlo
 = χαμηλές στροφές (βλ. παράγραφο 2.1.50).
 Οι ακόλουθες συνθήκες λειτουργίας του κινητήρα εξαιρούνται από τις δοκιμές:
 α)
 Σημεία κάτω από το 30 % της μέγιστης ροπής·
 β)
 Σημεία κάτω από το 30 % της μέγιστης καθαρής ισχύος.
 Αν οι μετρούμενες στροφές κινητήρα Α παρουσιάζουν απόκλιση ± 3 % από τις στροφές κινητήρα που δηλώνονται από τον κατασκευαστή, χρησιμοποιούνται οι δηλούμενες στροφές κινητήρα. Εάν ξεπεραστεί το όριο ανοχής για οποιαδήποτε από τις τιμές στροφών δοκιμής, χρησιμοποιούνται οι μετρούμενες στροφές κινητήρα.
 Τα ενδιάμεσα σημεία δοκιμής εντός της περιοχής ελέγχου προσδιορίζονται ως εξής:
 %torque = % μέγιστης ροπής·
 όπου:
 n100%
 είναι το 100 % των στροφών για τον αντίστοιχο κύκλο δοκιμών,
 n
 idle
 είναι οι στροφές βραδυπορίας.
 Σχήμα 1
 Περιοχή ελέγχου για κινητήρες μεταβλητών στροφών της κατηγορίας NRE με μέγιστη καθαρή ισχύ ≥ 19 kW και κινητήρες μεταβλητών στροφών της κατηγορίας NRG
 5.6.2.1.2.
 Κινητήρες μεταβλητών στροφών της κατηγορίας NRE με μέγιστη καθαρή ισχύ < 19 kW.
 Ισχύει η περιοχή ελέγχου που καθορίζεται στην παράγραφο 5.6.2.1.1, αλλά με την επιπρόσθετη εξαίρεση των συνθηκών λειτουργίας κινητήρα που ορίζεται στην παρούσα παράγραφο και παρουσιάζεται στα σχήματα 2 και 3.
 α)
 Για σωματιδιακό υλικό μόνο, εάν οι στροφές κινητήρα C είναι χαμηλότερες από 2 400 σ.α.λ., τα σημεία στα δεξιά της γραμμής ή κάτω από αυτήν που σχηματίζονται συνδέοντας τα σημεία που αντιστοιχούν στο 30 % της μέγιστης ροπής ή στο 30 % της μέγιστης καθαρής ισχύος, όποιο από τα δύο είναι μεγαλύτερο, στις στροφές κινητήρα Β και στο 70 % της μέγιστης καθαρής ισχύος στις υψηλές στροφές·
 β)
 Για σωματιδιακό υλικό μόνο, εάν οι στροφές κινητήρα C είναι ίσες ή μεγαλύτερες από 2 400 σ.α.λ., τα σημεία στα δεξιά της γραμμής που σχηματίζονται συνδέοντας τα σημεία που αντιστοιχούν στο 30 % της μέγιστης ροπής ή στο 30 % της μέγιστης καθαρής ισχύος, όποιο από τα δύο είναι μεγαλύτερο, στις στροφές κινητήρα Β, στο 50 % της μέγιστης καθαρής ισχύος στις 2 400 σ.α.λ. και στο 70 % της μέγιστης καθαρής ισχύος στις υψηλές στροφές.
 όπου:
 στροφές κινητήρα Β = nlo
 + 0,5 · (nhi
 – nlo
 )·
 στροφές κινητήρα C = nlo
 + 0,75 · (nhi
 – nlo
 ).
 nhihi
 = υψηλές στροφές (βλ. παράγραφο 2.1.43.),
 nlo
 = χαμηλές στροφές (βλ. παράγραφο 2.1.50.).
 Εάν οι μετρούμενες στροφές κινητήρα A, B και C παρουσιάζουν απόκλιση ± 3 % από τις στροφές κινητήρα που δηλώνονται από τον κατασκευαστή, χρησιμοποιούνται οι δηλούμενες στροφές κινητήρα. Εάν ξεπεραστεί το όριο ανοχής για οποιαδήποτε από τις τιμές στροφών δοκιμής, χρησιμοποιούνται οι μετρούμενες στροφές κινητήρα.
 Σχήμα 2
 Περιοχή ελέγχου για κινητήρες μεταβλητών στροφών της κατηγορίας NRE με μέγιστη καθαρή ισχύ <19 kW και στροφές C < 2 400 σ.α.λ.
 Υπόμνημα
 1
 Περιοχή ελέγχου κινητήρα
 2
 Εξαίρεση όλων των εκπομπών
 3
 Εξαίρεση σωματιδιακού υλικού (PM)
 a
 % μέγιστης καθαρής ισχύος
 b
 % μέγιστης ροπής
 Σχήμα 3
 Περιοχή ελέγχου για κινητήρες μεταβλητών στροφών της κατηγορίας NRE με μέγιστη καθαρή ισχύ < 19 kW και στροφές C ≥ 2 400 σ.α.λ.
 Υπόμνημα
 1
 Περιοχή ελέγχου κινητήρα
 2
 Εξαίρεση όλων των εκπομπών


text:
3
 Εξαίρεση σωματιδιακού υλικού (PM)
 a
 % μέγιστης καθαρής ισχύος
 b
 % μέγιστης ροπής
 5.6.2.2. Περιοχή ελέγχου για κινητήρες που υποβάλλονται σε δοκιμή με βάση τους κύκλους NRSC D2 και G2
 Οι εν λόγω κινητήρες λειτουργούν, κατά κύριο λόγο, πολύ κοντά στις αντίστοιχες στροφές λειτουργίας σχεδιασμού, επομένως η περιοχή ελέγχου ορίζεται ως εξής:
 στροφές κινητήρα:
 100 %
 εύρος ροπής:
 50 % της ροπής που αντιστοιχεί στη μέγιστη ισχύ.
 5.6.3. Απαιτήσεις απόδειξης
 Η τεχνική υπηρεσία επιλέγει για τις δοκιμές τυχαία σημεία φορτίου και στροφών κινητήρα εντός της περιοχής ελέγχου. Για τους κινητήρες που υπόκεινται στην παράγραφο 5.6.2.1, επιλέγονται έως και τρία σημεία. Για τους κινητήρες που υπόκεινται στην παράγραφο 5.6.2.2, επιλέγεται ένα σημείο. Η τεχνική υπηρεσία προσδιορίζει επίσης μια τυχαία σειρά εκτέλεσης για τα σημεία δοκιμής. Η δοκιμή εκτελείται σύμφωνα με τις βασικές απαιτήσεις του NRSC, αλλά κάθε σημείο δοκιμής αξιολογείται ξεχωριστά.
 5.6.3.1.
 Για τους σκοπούς των τυχαίων επιλογών που απαιτούνται στην παράγραφο 5.6.3, χρησιμοποιούνται αναγνωρισμένες στατιστικές μέθοδοι τυχαιοποίησης.
 5.6.4. Απαιτήσεις δοκιμής
 Η δοκιμή πραγματοποιείται αμέσως μετά τους εκάστοτε κύκλους NRSC, ως εξής:
 α)
 Η δοκιμή των τυχαία επιλεγμένων σημείων ροπής και στροφών κινητήρα εκτελείται είτε αμέσως μετά την ακολουθία δοκιμής NRSC διακριτών φάσεων που περιγράφεται στα στοιχεία α) έως ε) της παραγράφου 7.8.1.2 του παραρτήματος 4, αλλά πριν από τις διαδικασίες μετά τη δοκιμή που περιγράφονται στο στοιχείο στ) είτε μετά την ακολουθία δοκιμής του κύκλου δοκιμής μη οδικών οχημάτων υπό σταθερές συνθήκες κατά βαθμίδες («RMC») που περιγράφεται στα στοιχεία α) έως δ) της παραγράφου 7.8.2.3 του παραρτήματος 4, αλλά πριν από τις διαδικασίες μετά τη δοκιμή που περιγράφονται στο στοιχείο ε), ανάλογα με την περίπτωση·
 β)
 Οι δοκιμές εκτελούνται σύμφωνα με τις απαιτήσεις που ορίζονται στα στοιχεία β) έως ε) της παραγράφου 7.8.1.2 του παραρτήματος 4, χρησιμοποιώντας τη μέθοδο των πολλαπλών φίλτρων (ένα φίλτρο για κάθε σημείο δοκιμής) για κάθε ένα από τα σημεία δοκιμής που επιλέγονται σύμφωνα με την παράγραφο 3·
 γ)
 Υπολογίζεται μια ειδική τιμή εκπομπών (σε g/kWh ή #/kWh, ανάλογα με την περίπτωση) για κάθε σημείο δοκιμής·
 δ)
 Οι τιμές εκπομπών μπορούν να υπολογίζονται με βάση τη μάζα χρησιμοποιώντας το προσάρτημα Α.1. του παραρτήματος 5 ή σε γραμμομοριακή βάση χρησιμοποιώντας το προσάρτημα Α.2. του παραρτήματος 5, αλλά πρέπει να συμφωνούν με τη μέθοδο που χρησιμοποιείται για τη δοκιμή NRSC διακριτών φάσεων ή τη δοκιμή RMC·
 ε)
 Για υπολογισμούς άθροισης τιμών αερίων ρύπων και αριθμών σωματιδίων (PN), εφόσον απαιτείται, το Nmode στις εξισώσεις (A.5-64) ή (A.5-136) και (A.5-180) ορίζεται ίσο με 1 και χρησιμοποιείται συντελεστής στάθμισης 1·
 στ)
 Για υπολογισμούς σωματιδίων, χρησιμοποιείται η μέθοδος των πολλαπλών φίλτρων· για υπολογισμούς άθροισης, το Nmode στην εξίσωση (A.5-67) ορίζεται ίσο με 1 και χρησιμοποιείται συντελεστής στάθμισης 1.
 5.6.5. Αναγέννηση
 Εάν σημειωθεί συμβάν αναγέννησης κατά τη διάρκεια ή ακριβώς πριν από τη διαδικασία που περιγράφεται στην παράγραφο 5.6.4, μετά την ολοκλήρωση της διαδικασίας αυτής η δοκιμή μπορεί να ακυρωθεί κατόπιν αιτήματος του κατασκευαστή, ανεξάρτητα από την αιτία της αναγέννησης. Στην περίπτωση αυτή, η δοκιμή επαναλαμβάνεται. Χρησιμοποιούνται τα ίδια σημεία ροπής και στροφών κινητήρα, αν και η σειρά εκτέλεσης μπορεί να μεταβληθεί.


text:
Δεν θεωρείται αναγκαίο να επαναληφθούν τυχόν σημεία ροπής και στροφών κινητήρα για τα οποία έχει ήδη ληφθεί αποδεκτό αποτέλεσμα. Για την επανάληψη της δοκιμής χρησιμοποιείται η ακόλουθη διαδικασία:
 α)
 Ο κινητήρας λειτουργεί κατά τρόπο τέτοιο ώστε να διασφαλίζεται ότι το συμβάν αναγέννησης έχει ολοκληρωθεί και, όπου χρειάζεται, το φορτίο αιθάλης στο σύστημα μετεπεξεργασίας σωματιδίων έχει αποκατασταθεί·
 β)
 Η διαδικασία προθέρμανσης του κινητήρα πραγματοποιείται σύμφωνα με την παράγραφο 7.8.1.1 του παραρτήματος 4·
 γ)
 Η διαδικασία δοκιμής που περιγράφεται στην παράγραφο 5.6.4 επαναλαμβάνεται από το στάδιο που αναφέρεται στην παράγραφο 5.6.4 στοιχείο β).
 5.7. Επαλήθευση των εκπομπών αερίων στροφαλοθαλάμου Verifying emissions of crankcase gases
 5.7.1.
 Οι κινητήρες μπορούν να απορρίπτουν εκπομπές στροφαλοθαλάμου στην εξαγωγή των καυσαερίων πριν από οποιαδήποτε διάταξη μετεπεξεργασίας κατά τη διάρκεια όλων των λειτουργιών.
 5.7.2.
 Οι εκπομπές στροφαλοθαλάμου που αποβάλλονται απευθείας στην ατμόσφαιρα περιβάλλοντος προστίθενται στις εκπομπές καυσαερίων κατά τη διάρκεια όλων των δοκιμών εκπομπών. Για τον σκοπό αυτόν, ο κατασκευαστής εγκαθιστά τους κινητήρες κατά τέτοιο τρόπο ώστε όλες οι εκπομπές στροφαλοθαλάμου να μπορούν να δρομολογούνται στο σύστημα δειγματοληψίας εκπομπών, σύμφωνα με τις απαιτήσεις που προβλέπονται στην παράγραφο 6.10 του παραρτήματος 4 του παρόντος κανονισμού.
 6. ΕΓΚΑΤΑΣΤΑΣΗ ΣΤΟ ΟΧΗΜΑ
 6.1. Πληροφορίες και οδηγίες που προορίζονται για τους ΚΠΕ και τους τελικούς χρήστες.
 6.1.1.
 Ένας κατασκευαστής δεν παρέχει σε ΚΠΕ ή τελικούς χρήστες τεχνικές πληροφορίες σχετικές με τα στοιχεία που προβλέπονται στον παρόντα κανονισμό οι οποίες αποκλίνουν από τα στοιχεία που έχουν εγκριθεί από την αρχή έγκρισης τύπου.
 6.1.2.
 Ο κατασκευαστής παρέχει στους ΚΠΕ όλες τις συναφείς πληροφορίες και οδηγίες που είναι αναγκαίες για την ορθή τοποθέτηση κινητήρα σε μη οδικά κινητά μηχανήματα ή οχήματα κατηγορίας Τ, συμπεριλαμβανομένης περιγραφής τυχόν ειδικών όρων ή περιορισμών που συνδέονται με την τοποθέτηση ή τη χρήση του κινητήρα.
 6.1.3.
 Ο κατασκευαστής διαθέτει στους ΚΠΕ κάθε συναφή πληροφορία και κάθε αναγκαία οδηγία που προορίζεται για τον τελικό χρήστη, συμπεριλαμβανομένης περιγραφής τυχόν ειδικών όρων ή περιορισμών που συνδέονται με τη χρήση του εκάστοτε κινητήρα.
 6.1.4.
 Οι κατασκευαστές διαθέτουν στους ΚΠΕ την τιμή των εκπομπών διοξειδίου του άνθρακα (CO2) που προσδιορίστηκε κατά τη διαδικασία έγκρισης τύπου και αναθέτουν στους ΚΠΕ να κοινοποιήσουν την πληροφορία αυτή, μαζί με επεξηγηματικές πληροφορίες σχετικά με τις συνθήκες της δοκιμής, στον τελικό χρήστη του μη οδικού κινητού μηχανήματος ή οχήματος κατηγορίας Τ στο οποίο πρόκειται να τοποθετηθεί ο κινητήρας.
 6.1.5.
 Το λεπτομερές περιεχόμενο των συναφών πληροφοριών και οδηγιών για τους ΚΠΕ καθορίζεται στο προσάρτημα 5 του παρόντος κανονισμού.
 6.2. Υποχρεώσεις των ΚΠΕ όσον αφορά την εγκατάσταση κινητήρων
 6.2.1.
 Οι ΚΠΕ εγκαθιστούν τους κινητήρες που έχουν λάβει έγκριση σε μη οδικά κινητά μηχανήματα όπως προβλέπεται στις οδηγίες που παρέχει ο κατασκευαστής σύμφωνα με την παράγραφο 6.1.2, και κατά τρόπο που δεν επηρεάζει αρνητικά την επίδοση του κινητήρα όσον αφορά τις εκπομπές αέριων και σωματιδιακών ρύπων.
 6.2.2.
 Εάν ένας ΚΠΕ δεν ακολουθήσει τις οδηγίες που αναφέρονται στην παράγραφο 6.2.1, ή εάν τροποποιήσει τον κινητήρα κατά την εγκατάστασή του σε μη οδικά κινητά μηχανήματα ή οχήματα κατηγορίας Τ, κατά τρόπο που επηρεάζει αρνητικά τις επιδόσεις του κινητήρα όσον αφορά τις εκπομπές αέριων και σωματιδιακών ρύπων,


text:
ο εν λόγω ΚΠΕ θεωρείται κατασκευαστής για τους σκοπούς του παρόντος κανονισμού και, ειδικότερα, υπόκειται στις υποχρεώσεις που προβλέπονται στις παραγράφους 5, 7, 8 και 9.
 6.2.3.
 Οι ΚΠΕ εγκαθιστούν τους κινητήρες που έχουν λάβει έγκριση τύπου σε μη οδικά κινητά μηχανήματα και οχήματα κατηγορίας Τ μόνο σύμφωνα με τα είδη αποκλειστικής χρήσης που προβλέπονται για τις κατηγορίες κινητήρων της παραγράφου 1.1.
 6.2.4.
 Σε περίπτωση που το σήμα έγκρισης του κινητήρα που αναφέρεται στο παράρτημα 3 δεν είναι ορατό χωρίς αφαίρεση τμημάτων, ο ΚΠΕ επιθέτει στα μη οδικά κινητά μηχανήματα ή στα οχήματα κατηγορίας Τ, κατά τρόπο εμφανή, αντίγραφο του σήματος, όπως αναφέρεται στο εν λόγω παράρτημα και στη σχετική εκτελεστική πράξη, που παρέχεται από τον κατασκευαστή.
 6.2.5.
 Το λεπτομερές περιεχόμενο των συναφών πληροφοριών και οδηγιών για τους τελικούς χρήστες καθορίζεται στο προσάρτημα 6 του παρόντος κανονισμού.
 7. ΣΕΙΡΑ ΚΙΝΗΤΗΡΩΝ ΚΑΙ ΤΥΠΟΣ ΚΙΝΗΤΗΡΑ
 7.1. Παράμετροι που ορίζουν τη σειρά κινητήρων
 Η σειρά κινητήρων, όπως ορίζεται από τον κατασκευαστή του κινητήρα, συμμορφώνεται με τα κριτήρια που καθορίζονται στο παράρτημα 10.
 7.2. Επιλογή του μητρικού κινητήρα
 Ο μητρικός κινητήρας της σειράς επιλέγεται σύμφωνα με τις απαιτήσεις που καθορίζονται στο παράρτημα 10.
 7.3. Παράμετροι που ορίζουν έναν τύπο κινητήρα
 Τα τεχνικά χαρακτηριστικά ενός τύπου κινητήρα είναι αυτά που καθορίζονται στο έγγραφο πληροφοριών του, το οποίο συντάσσεται σύμφωνα με το υπόδειγμα που ορίζεται στο προσάρτημα Α.3. του παραρτήματος 1.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1. Κάθε κινητήρας που φέρει το σήμα έγκρισης που ορίζεται στον παρόντα κανονισμό είναι κατασκευασμένος κατά τρόπο που συμμορφώνεται, όσον αφορά την περιγραφή που δίνεται στο έντυπο έγκρισης και στα παραρτήματά του, με τον εγκεκριμένο τύπο. Οι διαδικασίες παραγωγής συμμορφώνονται με τις ακόλουθες απαιτήσεις οι οποίες περιλαμβάνουν τις απαιτήσεις που καθορίζονται στη συμφωνία, Πίνακας 1 (E/ECE/TRANS/505/Rev.3).
 8.2. Ορισμοί
 Για τους σκοπούς της παρούσας παραγράφου, ισχύουν οι ακόλουθοι ορισμοί:
 8.2.1.
 «Σύστημα διαχείρισης ποιότητας»: το σύνολο των αλληλένδετων ή αλληλεπιδρώντων στοιχείων που χρησιμοποιούν οι οργανισμοί για να κατευθύνουν και να ελέγχουν τον τρόπο εφαρμογής των πολιτικών ποιότητας και την επίτευξη των στόχων όσον αφορά την ποιότητα·
 8.2.2.
 «Έλεγχος»: η διαδικασία συγκέντρωσης αποδεικτικών στοιχείων που χρησιμοποιείται για την αξιολόγηση της αποτελεσματικής εφαρμογής κριτηρίων ελέγχου, η οποία θα πρέπει να είναι αντικειμενική, αμερόληπτη και ανεξάρτητη και να διενεργείται στο πλαίσιο μιας συστηματικής και τεκμηριωμένης ελεγκτικής διαδικασίας·
 8.2.3.
 «Διορθωτικά μέτρα»: διαδικασία επίλυσης προβλημάτων που περιλαμβάνει τη λήψη μέτρων με σκοπό την άρση των αιτιών μιας κατάστασης μη συμμόρφωσης ή μιας ανεπιθύμητης κατάστασης και τη μη επανεμφάνιση των προβλημάτων·
 8.3. Σκοπός
 8.3.1.
 Οι μέθοδοι συμμόρφωσης της παραγωγής έχουν σκοπό να εξασφαλίσουν ότι κάθε κινητήρας συμμορφώνεται με τις απαιτήσεις που συνδέονται με τις προδιαγραφές, τις επιδόσεις και τη σήμανση του εγκεκριμένου τύπου κινητήρα ή σειράς κινητήρων.
 8.3.2.
 Αναπόσπαστο μέρος των διαδικασιών είναι η αξιολόγηση των συστημάτων διαχείρισης της ποιότητας, η οποία ονομάζεται «αρχική αξιολόγηση»και ορίζεται στην παράγραφο 8.4 και η επαλήθευση και οι έλεγχοι της παραγωγής, που ονομάζονται «μέθοδοι συμμόρφωσης του προϊόντος»και ορίζονται στην παράγραφο 8.5.
 8.4. Αρχική αξιολόγηση
 8.4.1.
 Πριν από τη χορήγηση έγκρισης τύπου, η αρχή έγκρισης τύπου επαληθεύει την ύπαρξη ικανοποιητικών μεθόδων και διαδικασιών που


text:
εφαρμόζονται από τον κατασκευαστή για τη διασφάλιση αποτελεσματικού ελέγχου, ώστε οι κινητήρες που βρίσκονται σε στάδιο παραγωγής να συμμορφώνονται προς τον εγκεκριμένο τύπο κινητήρα ή σειρά κινητήρων.
 8.4.2.
 Στην αρχική αξιολόγηση εφαρμόζονται κατευθυντήριες γραμμές για τον έλεγχο συστημάτων διαχείρισης της ποιότητας και/ή συστημάτων περιβαλλοντικής διαχείρισης που ορίζονται στο πρότυπο EN ISO 19011:2011.
 8.4.3.
 Η αρχή έγκρισης τύπου ικανοποιείται με την αρχική αξιολόγηση και τις αρχικές μεθόδους συμμόρφωσης του προϊόντος της παραγράφου 8.5., λαμβάνοντας δεόντως υπόψη κατά περίπτωση μία από τις περιγραφόμενες στις παραγράφους 8.4.3.1 έως 8.4.3.3 μέθοδο ή συνδυασμό των μεθόδων αυτών, συνολικά ή εν μέρει, ανάλογα με περίπτωση.
 8.4.3.1.
 Η αρχική αξιολόγηση και/ή η επαλήθευση των μεθόδων συμμόρφωσης του προϊόντος διενεργείται από την αρχή έγκρισης τύπου που χορηγεί την έγκριση ή από τον φορέα που έχει οριστεί και ενεργεί για λογαριασμό της αρχής έγκρισης τύπου.
 8.4.3.1.1.
 Σε ό,τι αφορά την έκταση της αρχικής αξιολόγησης, η αρχή έγκρισης τύπου μπορεί να λάβει υπόψη τις διαθέσιμες πληροφορίες σχετικά με το πιστοποιητικό του κατασκευαστή το οποίο δεν έχει γίνει αποδεκτό σύμφωνα με την παράγραφο 8.4.3.3.
 8.4.3.2.
 Η αρχική αξιολόγηση και επαλήθευση των μεθόδων συμμόρφωσης του προϊόντος μπορούν επίσης να διενεργηθούν από την αρχή έγκρισης τύπου άλλου συμβαλλόμενου μέρους ή από τον διορισμένο φορέα που έχει υποδείξει για τον σκοπό αυτό η αρχή έγκρισης τύπου.
 8.4.3.2.1.
 Στην περίπτωση αυτή, η αρχή έγκρισης τύπου του άλλου συμβαλλόμενου μέρους συντάσσει δήλωση συμμόρφωσης, επισημαίνοντας τους τομείς και τις παραγωγικές μονάδες που καλύπτει η δήλωση σε σχέση με τους κινητήρες που προορίζονται για έγκριση τύπου.
 8.4.3.2.2.
 Μόλις η αρχή έγκρισης τύπου άλλου συμβαλλόμενου μέρους λάβει αίτηση για χορήγηση δήλωσης συμμόρφωσης από την αρχή έγκρισης τύπου ενός συμβαλλόμενου μέρους, αποστέλλει αμέσως τη δήλωση συμμόρφωσης ή πληροφορεί ότι δεν είναι σε θέση να χορηγήσει τέτοια δήλωση.
 8.4.3.2.3.
 Η δήλωση συμμόρφωσης περιλαμβάνει τουλάχιστον τα ακόλουθα:
 8.4.3.2.3.1.
 Τον όμιλο ή την εταιρεία (π.χ. κατασκευαστική XYZ)·
 8.4.3.2.3.2.
 Τον επιμέρους οργανισμό (π.χ. ευρωπαϊκή μονάδα)·
 8.4.3.2.3.3.
 Τις μονάδες/εγκαταστάσεις [π.χ. μονάδα κινητήρων 1 (Τουρκία) - μονάδα κινητήρων 2 (Γερμανία)]·
 8.4.3.2.3.4.
 Τους τύπους κινητήρων/τις σειρές κινητήρων που περιλαμβάνονται·
 8.4.3.2.3.5.
 Τους υπό αξιολόγηση τομείς (π.χ. συναρμολόγηση κινητήρα, δοκιμές κινητήρα, κατασκευή συστημάτων μετεπεξεργασίας καυσαερίων)·
 8.4.3.2.3.6.
 Τα εξετασθέντα έγγραφα (π.χ. εγχειρίδιο και διαδικασίες ποιότητας της εταιρείας και της εγκατάστασης παραγωγής)·
 8.4.3.2.3.7.
 Την ημερομηνία αξιολόγησης (π.χ. o έλεγχος διενεργήθηκε από τις 18 ως τις 30 Μαΐου 2018)·
 8.4.3.2.3.8.
 Την προγραμματισμένη επίσκεψη παρακολούθησης (π.χ. Οκτώβριος 2020)·
 8.4.3.3.
 Η αρχή έγκρισης τύπου πρέπει επίσης να αποδεχθεί την κατάλληλη πιστοποίηση συμμόρφωσης του κατασκευαστή προς το εναρμονισμένο πρότυπο EN ISO 9001:2008 ή προς ισοδύναμο εναρμονισμένο πρότυπο ως πιστοποίηση συμμόρφωσης προς τις απαιτήσεις της παραγράφου 8.4. Ο κατασκευαστής παρέχει λεπτομέρειες για την πιστοποίηση και αναλαμβάνει να ενημερώσει την αρχή έγκρισης τύπου για τυχόν αναθεωρήσεις που αφορούν την ισχύ ή το πεδίο εφαρμογής της πιστοποίησης.
 8.5. Μέθοδοι συμμόρφωσης προϊόντος
 8.5.1. Κάθε κινητήρας που λαμβάνει έγκριση τύπου δυνάμει του παρόντος κανονισμού κατασκευάζεται έτσι ώστε να συμμορφώνεται προς τον εγκεκριμένο τύπο κινητήρα ή την εγκεκριμένη σειρά κινητήρων, ικανοποιώντας τις απαιτήσεις της παρούσας παραγράφου.
 8.5.2. Πριν από τη χορήγηση έγκρισης τύπου δυνάμει του παρόντος κανονισμού, η αρχή έγκρισης τύπου


text:
επαληθεύει την ύπαρξη επαρκών μεθόδων και τεκμηριωμένων σχεδίων ελέγχου, που συμφωνούνται με τον κατασκευαστή για κάθε έγκριση και αφορούν τη διεξαγωγή ανά συγκεκριμένα χρονικά διαστήματα δοκιμών ή σχετικών ελέγχων με σκοπό την επαλήθευση της συνεχούς συμμόρφωσης προς τον εγκεκριμένο τύπο κινητήρα ή την εγκεκριμένη σειρά κινητήρων, περιλαμβανομένων, κατά περίπτωση, των δοκιμών που προσδιορίζονται στην παράγραφο 5 του παρόντος κανονισμού.
 8.5.3. Ο κάτοχος της έγκρισης τύπου:
 8.5.3.1.
 Διασφαλίζει την ύπαρξη και εφαρμογή διαδικασιών για τον αποτελεσματικό έλεγχο της συμμόρφωσης των κινητήρων προς τον εγκεκριμένο τύπο κινητήρα ή σειρά κινητήρων·
 8.5.3.2.
 Έχει πρόσβαση στον εξοπλισμό δοκιμής ή άλλο κατάλληλο εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο κινητήρα ή σειρά κινητήρων·
 8.5.3.3.
 Διασφαλίζει ότι τα αποτελέσματα των δοκιμών ή ελέγχων καταγράφονται και ότι τα συνημμένα δικαιολογητικά παραμένουν διαθέσιμα για χρονικό διάστημα έως 10 ετών, το οποίο προσδιορίζεται σε συμφωνία με την αρχή έγκρισης τύπου·
 8.5.3.4.
 Για τις κατηγορίες κινητήρων NRSh και NRS, εκτός των NRS-v-2b και NRS-v-3, διασφαλίζει ότι, για κάθε τύπο κινητήρα, διενεργούνται τουλάχιστον οι έλεγχοι και οι δοκιμές που καθορίζονται στον παρόντα κανονισμό. Για τις άλλες κατηγορίες, μπορούν να συμφωνηθούν μεταξύ του κατασκευαστή και της αρχής έγκρισης τύπου δοκιμές σε επίπεδο κατασκευαστικού στοιχείου ή συγκροτήματος κατασκευαστικών στοιχείων με τα ανάλογα κριτήρια·
 8.5.3.5.
 Αναλύει τα αποτελέσματα κάθε τύπου δοκιμής ή ελέγχου, προκειμένου να επαληθεύει και να διασφαλίζει τη σταθερότητα των χαρακτηριστικών του προϊόντος, αφήνοντας περιθώρια για παραλλαγές της βιομηχανικής παραγωγής·
 8.5.3.6.
 Διασφαλίζει ότι αν μετά τη σχετική δοκιμή διαπιστωθεί ότι για οποιοδήποτε σύνολο δειγμάτων ή δοκιμίων δεν υπάρχει συμμόρφωση, διενεργείται περαιτέρω δειγματοληψία και δοκιμή ή έλεγχος.
 8.5.4. Εάν τα αποτελέσματα του περαιτέρω ελέγχου που αναφέρονται στην παράγραφο 8.5.3.6 κρίνονται μη ικανοποιητικά κατά την άποψη της αρχής έγκρισης τύπου, ο κατασκευαστής διασφαλίζει την αποκατάσταση της συμμόρφωσης της παραγωγής το συντομότερο δυνατό με διορθωτικές ενέργειες που να ικανοποιούν την αρχή έγκρισης τύπου.
 8.6. Μέθοδοι συνεχιζόμενης επαλήθευσης
 8.6.1.
 Η αρχή που έχει χορηγήσει έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης παραγωγής οι οποίες εφαρμόζονται σε κάθε μονάδα παραγωγής, μέσω περιοδικών ελέγχων. Για τον σκοπό αυτό, ο κατασκευαστής παρέχει πρόσβαση στους χώρους κατασκευής, επιθεώρησης, δοκιμών, αποθήκευσης και διανομής και παρέχει όλες τις αναγκαίες πληροφορίες αναφορικά με την τεκμηρίωση και τα αρχεία του συστήματος διαχείρισης ποιότητας.
 8.6.1.1.
 Η συνήθης προσέγγιση για αυτούς τους περιοδικούς ελέγχους προβλέπει την παρακολούθηση της συνεχούς αποτελεσματικότητας των διαδικασιών που ορίζονται στις παραγράφους 8.4 και 8.5 (αρχική αξιολόγηση και μέθοδοι συμμόρφωσης προϊόντος).
 8.6.1.1.1.
 Δραστηριότητες επιτήρησης που διεξάγονται από τις τεχνικές υπηρεσίες γίνονται δεκτές εφόσον πληρούν τις απαιτήσεις της παραγράφου 8.6.1.1 σχετικά με τις διαδικασίες που καθορίζονται στην αρχική αξιολόγηση.
 8.6.1.1.2.
 Η ελάχιστη συχνότητα των επαληθεύσεων (πέραν εκείνων της παραγράφου 8.6.1.1.1) με την οποία διασφαλίζεται ότι οι σχετικοί έλεγχοι συμμόρφωσης της παραγωγής που διενεργούνται σύμφωνα με τις παραγράφους 8.4 και 8.5 επανεξετάζονται εντός ενός χρονικού διαστήματος το οποίο εξαρτάται από το κλίμα εμπιστοσύνης που έχει δημιουργήσει η αρχή έγκρισης τύπου, ανέρχεται σε τουλάχιστον μία φορά κάθε δύο έτη. Ωστόσο, διενεργούνται επιπρόσθετες επαληθεύσεις από την αρχή έγκρισης τύπου ανάλογα με την ετήσια παραγωγή,


text:
τα αποτελέσματα προηγούμενων αξιολογήσεων, την αναγκαιότητα παρακολούθησης διορθωτικών ενεργειών και κατόπιν αιτιολογημένου αιτήματος από άλλη αρχή έγκρισης τύπου ή οποιαδήποτε αρχή εποπτείας της αγοράς.
 8.6.2.
 Σε κάθε επανεξέταση, τα μητρώα δοκιμών, ελέγχων και παραγωγής, και ειδικότερα τα μητρώα των δοκιμών ή ελέγχων που απαιτούνται σύμφωνα με την παράγραφο 8.5.2, τίθενται στη διάθεση του επιθεωρητή.
 8.6.3.
 Ο επιθεωρητής μπορεί να επιλέξει τυχαία δείγματα για να υποβληθούν σε δοκιμή στο εργαστήριο του κατασκευαστή ή στις εγκαταστάσεις της τεχνικής υπηρεσίας· στην περίπτωση αυτή διενεργείται μόνο πραγματική δοκιμή. Ο ελάχιστος αριθμός δειγμάτων μπορεί να καθοριστεί ανάλογα με τα αποτελέσματα της διαδικασίας επιβεβαίωσης του ίδιου του κατασκευαστή.
 8.6.4.
 Όταν το επίπεδο ελέγχου φαίνεται ανεπαρκές ή όταν θεωρείται απαραίτητο να επαληθευτεί η εγκυρότητα των δοκιμών που διεξάγονται κατ’ εφαρμογή της παραγράφου 8.6.2, ή κατόπιν αιτιολογημένου αιτήματος από άλλη αρχή έγκρισης τύπου, ο επιθεωρητής επιλέγει δείγματα για να υποβληθούν σε δοκιμή στο εργαστήριο του κατασκευαστή ή για να αποσταλούν στην τεχνική υπηρεσία για τη διεξαγωγή πραγματικών δοκιμών σύμφωνα με τις απαιτήσεις που προβλέπονται στην παράγραφο 8.7 του παρόντος κανονισμού.
 8.6.5.
 Σε περίπτωση που η αρχή έγκρισης τύπου η οποία χορήγησε την έγκριση τύπου διαπιστώσει μη ικανοποιητικά αποτελέσματα κατά τη διάρκεια επιθεώρησης ή επανεξέτασης, μεριμνά ώστε να λαμβάνονται όλα τα απαραίτητα μέτρα για την αποκατάσταση της συμμόρφωσης της παραγωγής το ταχύτερο δυνατό. Τα μέτρα αυτά μπορούν να περιλαμβάνουν την ανάκληση της έγκρισης τύπου, εάν οι διορθωτικές ενέργειες του κατασκευαστή είναι ανεπαρκείς.
 8.6.6.
 Σε περίπτωση που μια αρχή έγκρισης τύπου διαπιστώσει μη ικανοποιητικά αποτελέσματα σε άλλο συμβαλλόμενο μέρος, μπορεί να ζητήσει από την αρχή έγκρισης τύπου η οποία χορήγησε την έγκριση τύπου να επαληθεύσει ότι ο κινητήρας που παράγεται εξακολουθεί να συμμορφώνεται με τον εγκεκριμένο τύπο κινητήρα ή την εγκεκριμένη σειρά κινητήρων. Μετά την παραλαβή του σχετικού αιτήματος, η αρχή έγκρισης τύπου η οποία χορήγησε την έγκριση τύπου προβαίνει στις ενέργειες που περιγράφονται στην παράγραφο 8.6.5.
 8.7. Απαιτήσεις δοκιμών για τη συμμόρφωση της παραγωγής σε περιπτώσεις μη ικανοποιητικού επιπέδου ελέγχου συμμόρφωσης προϊόντος όπως αναφέρεται στην παράγραφο 8.6.
 8.7.1. Στην περίπτωση μη ικανοποιητικού επιπέδου ελέγχου συμμόρφωσης προϊόντος όπως αναφέρεται στις παραγράφους 8.6.4, 8.6.5 ή 8.6.6, η συμμόρφωση της παραγωγής ελέγχεται με δοκιμές εκπομπών σύμφωνα με την περιγραφή που παρέχεται στην κοινοποίηση έγκρισης.
 8.7.2. Αν δεν προβλέπεται κάτι διαφορετικό στην παράγραφο 8.7.3, εφαρμόζεται η ακόλουθη διαδικασία:
 8.7.2.1.
 Τρεις κινητήρες και, κατά περίπτωση, τρία συστήματα μετεπεξεργασίας καυσαερίων λαμβάνονται τυχαία για επιθεώρηση από τη σειρά παραγωγής του υπό εξέταση τύπου κινητήρα. Εάν είναι απαραίτητο, λαμβάνονται επιπλέον κινητήρες για την επίτευξη θετικού αποτελέσματος ή την εξαγωγή αρνητικού αποτελέσματος. Για την επίτευξη θετικού αποτελέσματος, πρέπει να ελέγχονται τουλάχιστον τέσσερις κινητήρες.
 8.7.2.2.
 Μετά την επιλογή των κινητήρων από τον επιθεωρητή, ο κατασκευαστής δεν πραγματοποιεί καμία προσαρμογή στους επιλεγμένους κινητήρες.
 8.7.2.3.
 Οι κινητήρες υποβάλλονται σε δοκιμές εκπομπών σύμφωνα με τις απαιτήσεις του παραρτήματος 4 ή, στην περίπτωση των κινητήρων διπλού καυσίμου, σύμφωνα με το παράρτημα 7 και υποβάλλονται στους κύκλους δοκιμών που προβλέπονται για τον εκάστοτε τύπο κινητήρα σύμφωνα με το προσάρτημα Α.6 του παραρτήματος 4.
 8.7.2.4.
 Οι οριακές τιμές είναι εκείνες που καθορίζονται στο προσάρτημα 2